title: Michael Behe

text: Vuonna 2004 Behe julkaisi David Snoken kanssa vertaisarvioinnin läpäisseen tutkimuksen "Protein Science"-lehdessä. Siinä hän esitti, että tunnetuilla mutaatiotaajuuksilla evoluutio vaatisi liian paljon aikaa ollakseen toimiva selitys monimutkaisille biokemiallisille järjestelmille. Tutkijayhteisö oli tätäkin tutkimusta kohtaan arvosteleva. Tutkimuksessa esitetty algoritminen evoluutiomalli koski vain haploidisia ja eirekombinoivia eliöitä, vaikka enemmistö eukaryooteista on diploidisia ja seksuaalisia. Arvostelijoiden mukaan se tarkoitti ainoastaan, että tutkimus osoittaa monimutkaisten rakenteiden voivan kehittyä, mutta se vaatisi liian paljon aikaa jos olosuhteet olisivat nykyistä rajoitetummat.


title: Michael Behe

text: Behe on naimisissa ja hänellä on yhdeksän lasta.


title: Suomen miesten lentopallomaajoukkue

text:
Suomen miesten lentopallomaajoukkue on Suomen Lentopalloliiton edustusjoukkue, joka on osallistunut arvokilpailuihin useita kertoja. Suomi pelasi ensimmäisen kerran MM-kilpailuissa vuonna 1952 ja EM-kilpailuissa vuonna 1955. Suomen paras sijoitus MM-kilpailuissa on yhdeksäs sija vuonna 2014. EM-kilpailuissa 2007 joukkue sijoittui neljänneksi. Kummankin sijoituksen seurauksena Urheilutoimittajain liitto valitsi lentopallomaajoukkueen vuoden joukkueeksi Suomessa.
Päivitetty 8. syyskuuta ennen MM-kilpailujaMM-kilpailut


title: Suomen miesten lentopallomaajoukkue

text: EM-kilpailutMaailmanliiga


title: Radiantti

text: Radiantti eli meteoriparven säteilypiste on se piste taivaalla, josta meteorit näyttävät tulevan. Esimerkiksi Perseidit on meteoriparvi, jonka radiantti sijaitsee Perseuksen tähdistössä.


title: Hurraa! Me teemme laivoja

text: Hurraa! Me teemme laivoja on Irwin Goodmanin vuonna 1990 julkaistu studioalbumi. Albumi oli Goodmanin toiseksi viimeinen.


title: Lentopallon Mestaruusliiga

text: Lentopallon Mestaruusliiga () on lentopallon korkein sarjataso Suomessa. Mestaruusliigan toimintaa johtaa Suomen Lentopalloliitto. Kaudella 2018–2019 Mestaruusliigassa pelaa miehissä yhdeksän joukkuetta ja samoin naisissa yhdeksän joukkuetta.


title: Lentopallon Mestaruusliiga

text: Sarjan nimi oli aiemmin Lentopallon SM-liiga, mutta se vaihtoi nimeään kauden 2010–2011 alussa.


title: Lentopallon Mestaruusliiga

text: Miesten liigassa pelataan yhdeksän joukkueen nelinkertainen runkosarja (32 ottelua). Runkosarjassa sijoille 1-8 päätyneet joukkueet pelaavat puolivälierät (3-5 ottelua) pääsystä välieriin, Puolivälierien voittajat pelaavat välierät (4-7 ottelua), välierien häviäjät pronssiottelut (2-3 ottelua) ja välierien voittajat finaalit (4-7 ottelua).


title: Lentopallon Mestaruusliiga

text: Runkosarjan pelimäärän tulee tasoittua sarjataulukossa sarjakierroksittain. Tämä tulee huomioida ottelusiirroissa. Liiton kilpailutoimistolla on oikeus evätä pelin siirto kyseisen sarjakierroksen ulkopuolelle.


title: Lentopallon Mestaruusliiga

text: Runkosarjassa sijoille 1-4 sijoittuneet saavat puolivälieriin kotiedun. Otteluparit ovat 1-8, 2-7, 3-6, 4-5.


title: Lentopallon Mestaruusliiga

text:
Runkosarjassa sijalle 9. sijoittunut joukkue pelaa kaksinkertaisen sarjan 1-sarjan finaaliin selvinneiden joukkueiden kanssa. Kaksinkertaisen liigakarsintasarjan 1. ja 2. sijalle sijoittuneet joukkueet saavat oikeuden anoa liigapaikkaa kaudelle 2019 – 2020. Liigakarsinnassa paremmin sijoittunut 1-sarjan joukkue, on samalla 1-sarjan voittaja, erillistä 1-sarjan finaalia ei pelata.
Liigakarsinnan rytmitys liigajoukkueelle on (vv-kk-vv), 1. viikonloppu huonommin sijoittuneen 1-s joukkueen tuplakotiottelut la-su, liigajoukkueen tuplakotiottelu la-su, runkosarjassa paremmin menestynyt 1-s joukkueen tuplakotiottelut la-su).


title: Lentopallon Mestaruusliiga

text: Naisten liigassa pelataan yhdeksän joukkueen kolminkertainen runkosarja (24 ottelua).


title: Lentopallon Mestaruusliiga

text: Runkosarjan kolmannella kierroksella noudatetaan periaatetta, jossa vuorovuosin otteluparit pelaavat 3. kierroksen ottelut koti- ja vieraskentällä, kauden 2018 – 2019 osalta pelataan 3. kierros käänteisesti verrattuna kauteen 2017 – 2018.


title: Lentopallon Mestaruusliiga

text: Runkosarjassa sijoille 1 - 8 päätyneet joukkueet selviytyvät puolivälieriin (3-5 ottelua). Puolivälierien voittajat pelaavat välierät (3-5 ottelua), välierien häviäjät pronssiottelut (2-3 ottelua) ja voittajat finaalit (3-5 ottelua).


title: Lentopallon Mestaruusliiga

text: Runkosarjassa sijalle 9. sijoittunut joukkue ja 1-sarjan finaaliin selvinneet joukkueet pelaavat kaksinkertaisen sarjan. Sarjan 1. ja 2. sijoittuneet joukkueet saavat oikeuden anoa liigapaikkaa kaudelle 2019 - 2020. Liigakarsinnassa paremmin sijoittunut 1- sarjan joukkue, on samalla 1-sarjan voittaja. Erillistä 1-sarjan finaalia ei pelata.


title: Lentopallon Mestaruusliiga

text: Liigakarsinnan rytmitys liigajoukkueelle on (vv-kk-vv), 1. viikonloppu huonommin sijoittuneen 1-s joukkueen tuplakotiottelut la-su, liigajoukkueen tuplakotiottelu la-su, runkosarjassa paremmin menestynyt 1-s joukkueen tuplakotiottelut la-su).


title: Lentopallon Mestaruusliiga

text: Lentopallon Mestaruusliigan otteluita lähettävät kaudella 2017–2018 Yle, Yle Areena, VeikkausTV sekä pääosin Ruutu, josta on nähtävissä noin 150 ottelua.


title: Lentopallon Mestaruusliiga

text: Liittojen välinen yhteistoiminta käynnistyi 1957, ja mestaruuskilpailuista vastasi aluksi Suomen Lentopallokomitea, jossa oli edustus Työväen Urheiluliitosta ja Suomen Kori- ja Lentopalloliitosta. Suomen Lentopalloliitto perustettiin lopulta vuonna 1959 ja SVUL:n lentopallo irtisanoutui Lentopallokomiteasta kauden 1963 jälkeen, jonka jälkeen mestaruussarja jäi Lentopalloliiton vastuulle. Kaudella 1963–1964 TUL:n joukkueet vetäytyivät yhteisestä sarjasta ja pelasivat Lentopallokomitean SM-sarjassa, joka käytännössä oli TUL:n mestaruussarja. Kauden 1964–1965 jälkeen TUL:n parhaat joukkueet liittyivät jälleen yhteiseen mestaruussarjaan.


title: Härmäläinen perusjuntti

text: Härmäläinen perusjuntti on Irwin Goodmanin vuonna 1984 ilmestynyt LP-levy.


title: Härmäläinen perusjuntti

text: Albumin nimikappaleen ”Härmäläinen perusjuntti” lisäksi siinä on muun muassa hiteiksi nousseet kappaleet ”Terveisiä perseestä” ja ”Eletään vaan vaikka piruuttaan”.


title: Felix Rodriguez

text: Felix Rodriguez tai Felix Rodriquez tarkoittaa seuraavia henkilöitä:


title: Tuomas Sammelvuo

text: Tuomas Sammelvuo (s. 16. helmikuuta 1976 Pudasjärvi) on suomalainen lentopallovalmentaja ja entinen lentopalloilija. Sammelvuo on toiminut Suomen miesten lentopallomaajoukkueen päävalmentajana vuodesta 2013 ja jatkaa tehtävässään nykyisen sopimuksen mukaan ainakin vuoteen 2020 asti. Ensiesiintymisensä seurajoukkueen päävalmentajana Sammelvuo teki kaudella 2016-17 Venäjän Superliigassa Kemerovon riveissä. Tammikuussa 2017 hän solmi 3+2-vuotisen jatkosopimuksen Kemerovoon.


title: Tuomas Sammelvuo

text: Peliurallaan Sammelvuo voitti muun muassa Mestareiden liigan (2005) ja Ranskan Pro A1 -liigan kahdesti (1999, 2005). Pudasjärven Urheilijoista lentopallo-oppinsa ammentanut Sammelvuo on meriiteiltään kaikkien aikojen menestyksekkäin mieslentopalloilija Suomessa. Hänet on valittu kolme kertaa kauden lentopalloilijaksi (1997, 2000, 2001), minkä lisäksi Sammelvuo on yhdeksänkertainen eri maiden liiga- tai cup-mestari.


title: Tuomas Sammelvuo

text: Vuonna 2014 Sammelvuo valittiin vuoden valmentajaksi ja lentopallomaajoukkue vuoden joukkueeksi Suomen Urheilugaalassa. Valintaa edelsi Suomen selviytyminen vuosikymmenien tauon jälkeen lentopallon MM-lopputurnaukseen ja sijoittuminen turnauksessa yhdeksänneksi. Joulukuussa 2017 Sammelvuo valmensi kaikkien yllätykseksi Kemerovon Venäjän Cupin loppuotteluun, jossa edellisinä vuosina kaiken mahdollisen seurajoukkuekilpailuissa voittanut Zenit Kazan voitti joukkueen tiukasti erin 3-2.


title: Tuomas Sammelvuo

text: Sammelvuo ehti päättää maajoukkueuransa kertaalleen vuonna 2009, mutta palasi parin vuoden tauon jälkeen maajoukkueeseen ja päätti uransa lopullisesti kesällä 2012. Kaikkiaan hän pelasi 296 miesten A-maaottelua, mikä on Kari Kalinin (312) jälkeen toiseksi eniten maan lajihistoriassa. Suurimman osan A-maaotteluistaan Sammelvuo toimi maajoukkueen kapteenina. Seurajoukkuetasolla kevät 2013 jäi Sammelvuon viimeiseksi.


title: Tuomas Sammelvuo

text: Sammelvuo aloitti lentopallon vuonna 1985. Hän edusti Pudasjärven Urheilijoita vuoteen 1992 saakka, jolloin nuorukainen siirtyi Oulun Ettaan, joka pelasi lentopallon 2-sarjassa (kolmanneksi ylin sarjataso Suomessa). Nuoruudessaan Sammelvuo harrasti myös mäkihyppyä. Hän oli tinkimätön harjoittelija jo juniorina. Sammelvuo oli paikkakunnalla ikäistensä joukossa ylivoimainen lentopalloilija. Hänen isänsä Seppo Sammelvuo istui monet illat poikansa sängyn vieressä ja piti poikansa jalat maassa. Sammelvuo vietti tunteja lentopallosalilla treenaten: Oman joukkueensa harjoitusten jälkeen hän kysyi häntä vanhemmilta pojilta, saisiko hän harjoitella heidän kanssaan. Jos ei saanut, niin poika pompotteli palloa hallin seinään ja jatkoi loppuillasta vielä kotona.


title: Tuomas Sammelvuo

text: "Tuomas oli vetänyt velipoikiensa kanssa narun peräkammarin seinästä seinään. Minun oli välillä haettava pallo pois ja pojat jäähylle, kun tavarat tippuivat seiniltä", isä Seppo muisteli Helsingin Sanomien artikkelissa 1. syyskuuta 2014.


title: Tuomas Sammelvuo

text: Harjoittelun lisäksi Sammelvuo tutki videoilta tarkkaan esimerkiksi amerikkalaisen huippulentopalloilijan Karch Kiralyn otteita. Nuorukainen teki tilastoja siitä, minne Kiraly löi ja miten hän toimi eri tilanteissa.


title: Tuomas Sammelvuo

text: "Köpi (Sammelvuo) ei ole fyysisesti tai taidollisesti lahjakkain pelaaja, mutta hänellä on lahjakkuuksista suurin: raaka työnteko ja armoton motivaatio. Juuri se ratkaisee, kuka pääsee maailman huipulle", maajoukkuetta vuosina 1995–2004 valmentanut Timo Hoivala sanoi Sammelvuosta vuonna 2014.


title: Tuomas Sammelvuo

text: Keväällä 1991 Kaleva kirjoitti pudasjärveläislahjakkuudesta, että poika ratkaisi lähes yksin Pudasjärven Urheilijoille C-nuorten Suomen mestaruuden. Sammelvuo ei erottunut vielä edukseen 12-vuotiaana lentopalloilijana, mutta muutamassa vuodessa hänen kehittymisensä oli valtaisaa.


title: Tuomas Sammelvuo

text: Neljä vuotta myöhemmin Sammelvuo johti kapteenina nuorten maajoukkueen MM-kilpailuissa historian parhaimpaan sijoitukseen, neljännelle sijalle. Hän opiskeli vuoden verran Varalan lentopallolukiossa Tampereella nuorten lentopallomaajoukkueen mukana, mutta viimeiset kaksi lukiovuottaan hän opiskeli sekä harjoitteli kotikaupungissaan.


title: Tuomas Sammelvuo

text: Sammelvuo pelasi ensimmäisen SM-liigaottelunsa jo 17-vuotiaana Raision Loimun riveissä kaudella 1993–1994. Kyseisellä kaudella Loimu sijoittui runkosarjan viidenneksi ja pääsi pudotuspeleihin. Puolivälierissä Loimu kohtasi Pallavolon, jonka se voitti suoraan voitoin 2–0. Välierissä Loimu sai vastaansa sarjavoittaja KuPS-Volleyn, jolle Loimu hävisi voitoin 3–0. Pronssiottelut Loimu voitti Poliisien Palloseuraa vastaan voitoin 3–1 ja näin Sammelvuo saavutti uransa ensimmäisen SM-mitalin aikuistasolla.


title: Tuomas Sammelvuo

text: Seuraavat kolme kautta Sammelvuo edusti kuopiolaista KuPS-Volleyta. Hän voitti seuran paidassa heti lentopallon Suomen cupin vuonna 1994. Runkosarjan päätteeksi Kups-Volley oli sarjan ensimmäisenä hävittyään kauden aikana ainoastaan kaksi ottelua. Tämän johdosta seura pääsi ylempään jatkosarjaan, jonka se myös voitti. Kauden päättäneissä pudotuspeleissä KuPS-Volley kohtasi välierissä Perttelin Peikot, jonka se voitti puhtaasti voitoin 3–0. Myös loppuottelusarjan Tampereen Isku-Volleyta vastaan Kups-Volley voitti puhtaalla pelillä, jolloin se varmisti Suomen mestaruuden. Myös seuraavalla kaudella KuPS-Volley oli runkosarjan ensimmäinen joukkue. Tämän lisäksi se voitti Suomen cupin. Joukkue sai pudotuspelien ensimmäisessä osassa vastaansa Vammalan Lentopallon, joka hävisi sille voitoin 2–0. Välierässä Kupsin vastustajaksi asettui Loimu, jonka Kups voitti myös suoraan voitoin 2–0. Loppuottelusarjassa olivat vastakkain Kups-Volley sekä Perttelin Peikot. Tämän sarjan voiton vei Kups-Volley, jolloin Sammelvuo voitti toisen Suomen mestaruutensa.


title: Tuomas Sammelvuo

text: 1996–1997 Sammelvuon viimeisellä kaudella Suomessa Kups-Volley ei enää voittanutkaan runkosarjaa. Seura oli runkosarjan päätteeksi kuudes, jolloin se oli viimeinen SM-karsinnat välttänyt joukkue ja pääsi samalla pudotuspeleihin. Kups-Volley aloitti pudotuspelien puolivälierät voittaen Perttelin Peikot otteluvoitoin 2–0. Välierissä Kups kohtasi Poliisien Palloseuran voittaen sen voitoin 3–1. Loppuottelusarjan Kups kuitenkin hävisi Rientoa vastaan suoraan voitoin 0–3. Kauden päätteeksi Sammelvuo valittiin kauden parhaaksi liigapelaajaksi ja SM-liigan tähdistökentälliseen.


title: Tuomas Sammelvuo

text: Sammelvuo teki vuoden sopimuksen ranskalaisen Strasbourgin kanssa kaudeksi 1997. Hän harjoitteli tinkimättömästi ja kovaa uransa ensimmäisellä ammattilaiskaudella. Strasbourgissa oli vain yksi joukkueharjoitus päivässä Sammelvuon joukkueella, joten tuolloin 21-vuotias suomalainen harjoitteli kahdesti päivässä yksinään.


title: Tuomas Sammelvuo

text: "Aamulla puntti, päivällä hyppelyharjoitus ja illalla joukkueen treeni. Rakensimme maajoukkueen fysiikkavalmentajan kanssa ohjelman, jota noudatin", Sammelvuo muisteli Urheilusanomien haastattelussa (12/2014).


title: Tuomas Sammelvuo

text: Vuoden Strasbourgissa pelattuaan Sammelvuo kiinnitettiin sarjan suurimpiin seuroihin lukeutuvaan Poitiersiin kahdeksi vuodeksi. Poitiersissa Sammelvuo voitti ensimmäisellä kaudellaan Ranskan liigan kultaa ja seuraavana vuonna hopeaa. Sammelvuo pelasi seuraavat kolme kautta Ranskassa ja teki sitten vuonna 2000 sopimuksen Italian A1-liigaan.


title: Tuomas Sammelvuo

text: Alun perin Sammelvuon oli tarkoitus pelata Serie B:ssä – toiseksi korkeimmalla sarjatasolla Italiassa – Torinon riveissä, mutta sitten hän sai tiedon, että Serie A:ssa pelaava perinteikäs Cuneon joukkue oli kiinnostunut hänestä. Sammelvuo teki sopimuksen Cuneon kanssa lopulta ja alkoi pelata Serie A:ssa, jota pidettiin tuolloin maailman parhaimpana lentopallosarjana.


title: Tuomas Sammelvuo

text: Kahden Cuneossa pelatun kauden jälkeen Sammelvuo siirtyi Italiassa pelaavan Piacenzan joukkueeseen. Piacenzassa hän saavutti ensimmäisellä kaudellaan Italian Cupin voiton. Kolme vuotta Italiassa vietettyään suomalainen päätti palata Ranskaan vuonna 2003, Toursin joukkueeseen.


title: Tuomas Sammelvuo

text: Toursissa Sammelvuo pelasi ehkä uransa menestyksekkäimmät vuodet: hän voitti ensimmäisellä kaudellaan Ranskan liigan kultaa ja Mestareiden liigan pronssia. Toisella kaudellaan Sammelvuo oli mukana voittamassa arvostetuinta seurajoukkuekilpailua Mestareiden liigaa ensimmäisenä suomalaisena mieslentopalloilijana. Naisissa kyseisen seurakilpailun oli aiemmin voittanut Riikka Lehtonen. Sammelvuo voitti myös samalla kaudella Ranskan liigan pronssia.


title: Tuomas Sammelvuo

text: Sammelvuo siirtyi rahakkaaseen Japanin liigaan 2005–2006 kaudeksi, Toyoda Gosein joukkueeseen. Hänellä oli jo valmis sopimus Italian liigassa pelaavan Cuneon kanssa ja kolme muutakin italialaisseuraa oli kiinnostuneita suomalaisesta sisupussista. Japanin liigassa yhdessä joukkueessa sai olla vain yksi ulkomaalainen vahvistus, joka toi myös suuren paineen ulkomaalaisvahvistukselle. Sammelvuo oli myös ensimmäinen suomalaispelaaja, joka esiintyi Japanin liigassa. Japanin liigassa Sammelvuo valittiin All Stars -joukkueeseen.


title: Tuomas Sammelvuo

text: Vuoden Japanissa palaamisen jälkeen Sammelvuo halusi palata Suomeen, SM-liigaan. Hän teki sopimuksen Pielaveden Sammon kanssa, jonka osakkeita hän myös omisti tuolloin. Sammelvuo ei kuitenkaan palannut Suomeen niin kuin luultiin, vaan hänet vuokrasi Sammolta Venäjän liigassa pelannut Dynamo Jantar.


title: Tuomas Sammelvuo

text: Venäjällä Sammelvuo pelasi ehkä uransa parhaan kauden. Venäjän Superliiga oli noussut haastamaan jo tuolloin Italian A1-liigan maailman kovatasoisimpana lentopallosarjana. Sammelvuon joukkue sijoittui liigassa kuudenneksi. Uransa parhaan kautensa Venäjällä pelannut Sammelvuo päätti jatkaa Dynamossa vuokralla Sammosta myös seuraavalla kaudella. Sammelvuon uusi sopimus oli huhujen mukaan peräti 350 000 euroa, joka merkitsi sitä, että hän ansaitsi kaudella enemmän kuin kukaan suomalainen koskaan aikaisemmin lentopallokentillä. Sammelvuo valittiin Venäjällä liigan kolmanneksi parhaimmaksi pelaajaksi kaudella 2007.


title: Tuomas Sammelvuo

text: Sammelvuo kärsi nilkan kipeytymisestä EM-kisojen jälkeen, 2007–2008 kauden alussa. Hän pelasi kuitenkin kipeällä nilkalla Venäjän Cupin semifinaaliturnauksessa, jossa hänet valittiin parhaaksi hyökkääjäksi. Dynamo Jantar ei kuitenkaan selviytynyt cupin finaaliin, kun se hävisi Iskra Odintsovalle.


title: Tuomas Sammelvuo

text: Sammelvuo valittiin kauden puolivälissä Venäjän liigan tähdistöotteluun, jossa muu maailma kohtasi Venäjän maajoukkueen. Sammelvuo pelasi ottelussa liberona.


title: Tuomas Sammelvuo

text: Kauden 2008 jälkeen Sammelvuo palasi Italian A1-liigaan kun hän teki sopimuksen Tonno Callipon kanssa. Kaudeksi 2009–2010 hän siirtyi puolalaiseen ZAKSA Kędzierzyn-Koźleen. Kaudeksi 2010–2011 hän siirtyi venäläiseen Novosibirskin joukkueeseen. Novosibirskissa hän voitti joulun tienoilla 2010 Venäjän Cupin mestaruuden ensimmäisenä suomalaispelaajana kautta aikojen. Sammelvuon vuodenvaihdetta haittasivat Venäjän liigassa polvivaivat, joiden vuoksi hän joutui jättämään muun muassa Venäjän liigan tähdistöottelun väliin, jonne yleisö äänesti hänet Idän joukkueen toiseksi yleispelaajaksi.


title: Tuomas Sammelvuo

text: Sammelvuo purki sopimuksensa hyvässä yhteisymmärryksessä vuodenvaihteessa Venäjällä ja palasi Suomeen. Hän halusi keskittyä kuntouttamaan polvensa, joka leikattiin tammikuussa. Sammelvuo oli Suomessa loppukauden mukana Mestaruusliigaseura Pielaveden Sammon apuvalmentajana.


title: Tuomas Sammelvuo

text: Kolmannen kerran Sammelvuo palasi Italian A1-liigaan syksyllä 2011 kauden jo käynnistyttyä. Sammelvuo liittyi vanhojen Cuneon aikaisten pelikavereidensa, silloisen urheilutoimenjohtajan Andrea Sartorettin ja päävalmentajan Ferdinando De Giorgin, johtamaan San Giustinon joukkueeseen lokakuussa.


title: Tuomas Sammelvuo

text: Sammelvuo palasi kaudeksi 2012–13 Venäjälle. Sammelvuon seura oli jo ennestään hänelle tuttu, Mestarien liigassakin mukana ollut Lokomotiv Novosibirsk, jota hän edusti jo kaudella 2010–2011. "Köpi" pelasi seuran ykkösjoukkueessa Mestareiden liigan otteluissa ja hoiti pelaajavalmentajana seuran kakkosjoukkueen sarjapelit. Sammelvuon sopimus Novosibirskin kanssa päättyi helmikuussa 2013 johtuen hänen siirtymisestään Suomen maajoukkueen päävalmentajan paikalle. Sammelvuon päätös lopettaa pelaajauransa jo ennakoitua aikaisemmin eli ennen kauden loppua sopi seuralle. Alun perin hänen oli tarkoitus palata Suomeen vasta maaliskuun loppupuolella, kun pelit Venäjällä olisivat olleet ohi. Sammelvuolta jäi väliin Mestareiden liigan lopputurnaus, jonne Novosibirsk oli selviytynyt. Sammelvuo totesi myös, että "Jos olisin jatkanut Novosibirskissa, niin olisin todennäköisesti siirtynyt kakkosjoukkueen päävalmentajaksi."


title: Tuomas Sammelvuo

text: Suomen miesten lentopallomaajoukkueessa Sammelvuo pelasi ensimmäisen pelinsä jo 17-vuotiaana. Samana vuonna Suomi isännöi historian ensimmäisiä EM-kisoja Suomessa. Sammelvuo ei kuulunut EM-joukkueeseen. Vuonna 1997 Suomi pelasi jälleen EM-kisoissa. Samana vuonna Sammelvuo nousi A-maajoukkueen kapteeniksi. Rooli pysyi hänen harteillaan maajoukkueuran päätökseen saakka.


title: Tuomas Sammelvuo

text: Suomen maajoukkue pelasi Sammelvuon johdolla historiansa toista kertaa Maailmanliigassa vuonna 2006. Suomi oli lopulta jaetulla yhdeksännellä sijalla. Lentopallon maailmanliigan jälkeen maajoukkue selvitti tiensä EM-lopputurnaukseen kymmenen vuoden tauon jälkeen. EM-lopputurnauspaikka varmisti, että Sammelvuo oli halukas jatkamaan maajoukkueuraansa. EM-lopputurnaus oli Suomelta jättimenestys, kun maajoukkue eteni sensaatiomaisesti välieriin saakka. Lopulta Suomi taipui 4. sijalle mitalipeleissä.


title: Tuomas Sammelvuo

text: Vuoden 2008 Maailmanliigan Sammelvuo päätti jättää väliin levon tarpeen vuoksi. Vaikka hänen edustustehtävänsä jäivät väliin, häntä kiinnosti edelleen lentopallon EM-kisat vuonna 2009. Sammelvuo teki paluun maajoukkuetehtäviin kesällä 2009. Lentopallon maailmanliigan ottelut jäivät kahta viimeistä ottelua lukuun ottamatta maajoukkuekapteenilta väliin johtuen vatsalihaksen repeämisestä. Sammelvuo teki paluun kunnolla MM-karsinnoissa, joissa Suomi koki jättipettymyksen tippuen kisakoneesta. Myöskään kevään EM-kilpailut eivät tuoneet menestystä kun Suomi ei selviytynyt mitalipeleihin.


title: Tuomas Sammelvuo

text: Tammikuussa 2010 Sammelvuo ilmoitti lopettavansa maajoukkueuransa antaen tilaa nuoremmilleen. Hänen kapteeninpaikkansa peri keskitorjuja Jukka Lehtonen. Vuoden 2011 alussa Sammelvuo ilmoitti kuitenkin palaavansa maajoukkueeseen. Hän palasi kokoonpanoon toukokuussa 2011 Kiinaa vastaan pelatuissa maaotteluissa ja oli mukana uransa neljänsissä EM-kisoissa Itävallassa syksyllä 2011.


title: Tuomas Sammelvuo

text: Sammelvuo pelasi kaiken kaikkiaan 296 A-maaottelua ja päätti uransa lopullisesti maajoukueessa 17. heinäkuuta 2012 lentopallon Maailmanliigan ottelussa Kanadaa vastaan.


title: Tuomas Sammelvuo

text: Tuomas Sammelvuo suoritti jo pelaajauransa aikana joitain valmentajatutkintoja Suomessa. Ensimmäistä kertaa hän otti valmennusvastuuta, kun hän purki sopimuksensa Venäjän Superliigassa kesken kauden 2010–11 johtuen loukkaantumisestaan. Hän palasi Suomeen ja halusi keskittyä kuntouttamaan polvensa, joka leikattiin tammikuussa 2011. Sammelvuo oli Suomessa loppukauden mukana Mestaruusliigaseura Pielaveden Sammon apuvalmentajana.


title: Tuomas Sammelvuo

text: Kesällä 2012 miesten maajoukkueen peräsimessä Sammelvuo oli pelaajana mukana joukkueessa, mutta hänen peliaikansa jäi vähille. Hänet totuttiinkin näkemään aikalisillä vaihtopenkillä antamassa ohjeita nuorille pelaajille.


title: Tuomas Sammelvuo

text: Kaudella 2012–13 Sammelvuo jatkoi peliuraansa Venäjällä Lokomotiv Novosibirskissa, ottaen samalla seuran kakkosjoukkueessa valmennusvastuuta. Sammelvuo käytännössä valmensi ja pelasi seuran kakkosjoukkueessa pelaajavalmentajana sekä osallistui aina Superliigajoukkueen peleihin, kun joukkue esiintyi Mestareiden liigassa.


title: Tuomas Sammelvuo

text: Tammikuussa 2013 Suomen lentopalloliitto ilmoitti, että Tuomas Sammelvuo on maajoukkueen uusi päävalmentaja. Sammelvuo valikoitui noin 30 ehdokkaan joukosta. Sammelvuon kanssa liitto solmi päätoimisen, kestoltaan 2+2 vuotta pitkän sopimuksen. Johtuen Suomen päävalmentajaksi siirtymisestä, Sammelvuo päätti pelaajauransa jo aiottua aiemmin kesken kauden venäläisessä Novosibirskissä. Helmikuun puolessa välissä seurat ja suomalaispelaaja purkivat sopimuksen yhteisymmärryksessä johtuen Sammelvuon halusta keskittyä maajoukkuevalmentamiseen täysipainotteisesti jo ennen maajoukkuekauden alkua.


title: Tuomas Sammelvuo

text: Sammelvuon ensimmäisenä päävalmentajavuotena maajoukkue ei onnistunut tavoitteessaan edetä Maailmanliigan lopputurnaukseen. Valmennusuran alku oli hankala, ja uusi päävalmentaja sai myös paljon kritiikkiä. Suomi menestyi heikosti Maailmanliigassa, eikä Sammelvuon valmennusmetodit olleet vielä selkiintyneet. Lopulta maajoukkuekesän päätteeksi, tauolla ennen syksyn EM-kisoja, Sammelvuo löysi uusia keinoja kehittää valmentamistaan ja tulosta alkoi syntyä.


title: Tuomas Sammelvuo

text: Syksyn EM-kisoissa Suomi sijoittui kahdeksanneksi hävittyään puolivälierissä hopealle edenneelle Mauro Berruton valmentamalle Italialle. Yleisesti arvioitiin, että etenkin Maailmanliiga oli pettymys Suomelta ja Sammelvuon työskentelyyn ei oltu tyytyväisiä. Sen sijaan syksyn EM-kisoissa hankittu kahdeksas tila hyvillä otteilla sai lisää luottamusta Sammelvuon valmennukseen. Tammikuussa 2014 Sammelvuon valmennusalaisuudessa Suomi saavutti MM-kisapaikan voittamalla oman karsintaturnauksensa ja eteni näin pitkästä aikaa - vuosikymmenten tauon jälkeen - MM-kisoihin.


title: Tuomas Sammelvuo

text: Keväällä 2014 EM-karsinnoista Suomi pelasi tiensä jo kuudennen kerran peräkkäin EM-kisoihin. Syksyn 2014 MM-kisoissa Suomi pelasi itsensä yhdeksänneksi, joka oli odotuksiin nähden kova suoritus. Sammelvuon valmennusosaaminen sai paljon kiitosta kisojen aikana ja jälkeen. Sammelvuo valittiin MM-menestyksen myötä Suomessa vuoden valmentajaksi 2014 Urheilugaalassa. Hänen valmentamansa Suomen lentopallomaajoukkue valittiin myös vuoden joukkueeksi Suomessa 2014.


title: Tuomas Sammelvuo

text: Kauden 2015 Maailmanliigassa Suomi kärsi useista pelaajaloukkaantumisista, eikä joukkue saavuttanut tavoittelemaansa 2-kategorian finaaturnauspaikkaa. Suomi oli lohkonsa kolmas ja koko liigan 17. Syksyn 2015 EM-kisoissa Suomi oli alkulohkonsa kolmas voittaen Slovakian ja häviten Venäjälle ja Serbialle. Suomi tippui ensimmäisellä pudotuspelikierroksella Italialle ja oli kisojen 12. EM-kisojen tulos varmisti kuitenkin Suomen pääsyn kahdeksan parhaan Euroopan maan olympiakarsintaan maanosarankingin myötä.


title: Tuomas Sammelvuo

text: Lentopalloliitto solmi Sammelvuon kanssa olympiadin käsittävän jatkosopimuksen marraskuussa 2015. Sammelvuon nykyinen sopimus kattoi vielä vuoden 2016 ja loppuvuodesta 2015 solmittu uusi jatkosopimus koskee vuosia 2017-2020 eli koko seuraavan olympiadin aina Tokion kesäolympialaisiin saakka. Uusi sopimus mahdollistaa sen, että maajoukkueen päävalmentajan tehtävän lisäksi Sammelvuo voi toimia myös seuravalmentajana. Se on mahdollista syksystä 2016 alkaen. Sopimus on muotoa 2+2 vuotta.


title: Tuomas Sammelvuo

text: Tammikuussa 2016 pelatussa Rion olympialaisten Euroopan maanosan olympiakarsintaturnausksessa Suomi ei kyennyt lunastamaan paikkaansa kesäkisoihin 2016. Toukokuussa 2016 julkistettiin Sammelvuon tekemä vuoden mittainen sopimus Venäjän Superliigaan, missä hän valmentaa kaudella 2015-16 Kemerovia. Kemerovossa pelaa kaudella 2016-17 myös suomalaislibero Lauri Kerminen ja Sammelvuon mukana seuran valmennustiimiin liittyy Suomen A-maajoukkueen italialainen kakkosvalmentaja Nicola Giolito.


title: Tuomas Sammelvuo

text: Kesällä 2016 alkoi Suomen lentopallomaajoukkueessa toden teolla uuden pelaajasukupolven sisäänajo ja joukkueen nuorennusleikkaus. Suomi esiintyi nuorella ryhmällään lentopallon Maailmanliigassa edukseen ja oli lähellä yltää jopa 2-tason lopputurnaukseen asti. EM-karsinnoissa syksyllä 2016 Suomi selvisi lohkovoittajana Puolassa 2017 pelattaviin EM-kisoihin. EM-lopputurnauspaikka oli Suomelle kuudes peräkkäinen. Sammelvuo on ollut jokaisella kerralla mukana joko pelaajana tai valmentajana EM-kisoihin selvinneessä ja myöhemmin pelanneessa joukkueessa.


title: Tuomas Sammelvuo

text: Sammelvuon taival venäläisjoukkue Kuzbass Kemerovon riveissä on alkanut suotuisissa merkeissä. Kemerovo siirtyi vahvan syksyn pelanneena joulukuussa kolme viikkoa kestävälle sarjatauolle sarjanelosena. Kemerovin vahva alkukausi poiki Sammelvuolle 3+2-vuotisen jatkosopimuksen tammikuussa 2017. Menestyksellisesti runkosarjan viidenneksi itsensä pelannut Kuzbass Kemerovo ei onnistunut kuitenkaan selviytymään Superliigassa pelattavaan kuuden joukkueen lopputurnaukseen, vaan putosi pudotuspelien avauskierroksella.


title: Tuomas Sammelvuo

text: Venäjältä Sammelvuo palasi nopealla aikataululla Suomen maajoukkueen vahvuuteen. Lyhyestä valmistautumisjaksosta huolimatta Sammelvuo onnistui saamaan Suomen maajoukkueen hyvään vireeseen toukokuun MM-karsintaturnauksessa Tshekissä. Suomi eteni MM-kisoihin toista kertaa peräkkäin voittamalla karsintalohkonsa puhtaalla pelillä. Sammelvuon valmennuskaudella Suomi on voittanut kaikki kahdeksan pelaamaansa MM-karsintaottelua. Yhdestätoista EM-karsintaottelusta tuloksena on yksi tappio.


title: Tuomas Sammelvuo

text: Syksyn 2017 EM-lopputurnauksessa Suomen peli takkuili. Suomi ylsi EM-turnauksessa toisen kerran peräkkäin 12 parhaan joukkoon, mutta onnistui voittamaan neljästä pelaamastaan ottelustaan vain yhden. Kisoista suoraan Venäjälle valmentamaan palannut Sammelvuo vei muutamaa kuukautta myöhemmin yllättäen Kemerovon Venäjän Cupin loppuotteluun, jossa joukkue koki niukan 3-2-tappion Zenit Kazanille.


title: Tuomas Sammelvuo

text: Sammelvuo osaa suomen kielen lisäksi englantia, ranskaa, italiaa, japania ja venäjää. Hän on opetellut jokaisen maan kielen, jossa on pelannut. Sammelvuo opetteli italian kielen jo Ranskassa pelatessaan, koska oli päättänyt, että jonakin päivänä pelaisi Italiassa.


title: Tuomas Sammelvuo

text: Vuosia ulkomailla pelatessaan Sammelvuo on entistä enemmän arvostanut kotimaataan Suomea. Sammelvuo ja hänen Petra-vaimonsa saivat kutsun itsenäisyyspäivän linnan juhliin vuonna 2007. Lisäksi Sammelvuo oli vaimonsa kanssa Linnan juhlissa vuonna 2012, 2014, 2015. Vuonna 2008 Pohjois-Savon Urheilu ry myönsi Sammelvuolle Hannes Kolehmainen-mitalin lentopalloilijan uran ansioistaan.


title: Tuomas Sammelvuo

text: Sammelvuo valittiin Speakersforumin vuoden tulokkaaksi Vuoden Puhuja 2015 -gaalassa. Näin valintaa perusteltiin: Sammelvuo teki läpimurron puhuja-alalla vuonna 2015. Hänet tunnetaan äärimmäisen motivoivana ja kannustavana puhujana, joka todella tietää mitä vaaditaan menestysjoukkueen kasaamiseen, tiimihengen virittämiseen ja onnistuneeseen johtamiseen. Tuomaksen palo omaan työhönsä ja oppimansa tiedon jakamiseen välittyvät kuulijalle. Speakersforum on johtava puhujia välittävä yritys Suomessa.


title: Tuomas Sammelvuo

text: Sammelvuo valittiin Suomen Urheilugaalassa vuoden 2012 esikuvaksi. Urheilugaalan esittelyssä häntä kuvattiin muun muassa "suomalaisen lentopalloammattilaisuuden pioneeriksi ja esimerkilliseksi ammattilaisurheilun tienraivaajaksi. Vuonna 2014 Sammelvuo valittiin vuoden valmentajaksi Suomessa Urheilugaalassa. Hänen valmentamansa Suomen lentopallomaajoukkue valittiin vuoden joukkueeksi Suomessa 2014.


title: Tuomas Sammelvuo

text: Sammelvuo on naimisissa Petra Sammelvuon kanssa. Heillä on kaksi lasta.


title: Ich will

text: Ich Will () on Rammsteinin 11. single, joka äänitettiin Ranskassa Studio Miravalissa 2000. Ich willistä on tehty musiikkivideo. Siinä bändin jäsenet esittävät pankkia ryöstäviä rikollisia. Video kertoo median suhtautumisesta pahoihin tekoihin, joidenka takia media rakastaa pahoja uutisia.


title: Ich will

text: Saksan CDS (Vihreä kansi)UK CDS osa 1 (Punainen kansi)UK CDS osa 2 (Vihreä kansi)UK CDS osa 3 (DVD) (Oranssi kansi)


title: Kahdeksas vuosituhat eaa.

text: 7000-vuosituhannella eaa. maanviljely laajeni Hedelmällisen puolikuun alueella. Ensimmäinen tunnettu kaupunki, Çatal Hüyük perustettiin. Paimentolaisuus levisi Afrikkaan ja Euraasiaan. Ihmisten määrä oli arviolta muutama miljoona.


title: Kahdeksas vuosituhat eaa.

text: Veiksel-jääkauden aikainen mannerjäätikkö alkoi olla sulanut ja Itämerellä oli Matogloiameri-vaihe, joka oli Ancylusjärvi-vaiheen ja Litorinameri-vaiheen välissä.


title: Hiippakuntakokous

text: Hiippakuntakokous on ennen vuotta 2004 toiminut jokaisessa Suomen ev.-lut.kirkon hiippakunnassa vuosittain kokoontuivat maalikkojen vuosittain kokoontuva maalikkojen ja pappien kokous, jonka tarkoituksena on kirkkolain mukaan edistää kirkollista työtä hiippakunnassa. Hiippakuntakokouksen korvasi vuoden 2004 hiippakuntahallintouudistuksessa hiippakuntavaltuusto.


title: Hiippakuntakokous

text: Hiippakuntakokousta kuvataan tässä sellaisena kuin se oli vuoden 1994 kirkkojärjestyksessä (19 luvun 12 - 17 §).


title: Hiippakuntakokous

text: Hiippakuntakokouksen jäseniä olivatMaallikkoedustajan tuli olla vaalikelpoinen seurakuntansa luottamustoimeen. Maallikkoedustajat valittiin rovastikunnittain tuomiokapitulin määräämän jaon mukaan. Kukin rovastikunta sai yhden paikan ja muut paikat jaettiin rovastikuntien kesken niiden väkiluvun osoittamassa suhteessa.


title: Hiippakuntakokous

text: Äänioikeus maallikkoedustajien vaalissa oli valitsijoilla, joita kirkkovaltuusto tai seurakuntaneuvosto valitsi yhden seurakunnan väkiluvun kutakin alkavaa 5000 henkeä kohti. Varahenkilöitä valittiin kolme.


title: Hiippakuntakokous

text: Pappisedustajien vaalissa äänioikeutettuja olivat hiippakunnan papit.


title: Hiippakuntakokous

text: Hiippakuntakokoukset kokoontuivat vain joka viides, ja niillä oli laaja lausunnonanto-oikeus kirkolliskokouksen käsiteltäväksi tulevissa asioissa. Sen kutsui koolle piispa. Piispa toimi kokouksen puheenjohtajana. Varapuheenjohtajana toimi toimikaudeksi valittu maallikkoedustaja.


title: Hiippakuntakokous

text: Kokoustyöskentelyä varten kokous hyväksyi itselleen työjärjestyksen.


title: Hiippakuntakokous

text: Hiippakuntakokouksen käsiteltäväksi asioita saivat esittää tuomiokapituli, rovastikuntakokous ja hiippakuntakokouksen jäsen.


title: Hiippakuntakokous

text: Hiippakuntakokouksen tarkoituksena oli "edistää kirkollista työtä hiippakunnassa". Käytännössä sen merkittävin tehtävä oli käsitellä rovastikuntakokousten sille lähettämiä aloitteita, jotka koskivat hiippakunnallista työtä tai kirkon järjestysmuodon muuttamista. Hiippakuntakokouksella oli oikeus tehdä aloitteita kirkolliskokoukselle.


title: Hiippakuntakokous

text: Hiippakuntakokous asetti hiippakunnallista työtä varten toimikuntia.


title: Hiippakuntakokous

text: Hiippakunnasta kirkkohallitukseen valittavan määräaikaisen jäsenen vaalia varten hiippakuntakokous asetti ehdolle kolme maallikkoa. Valinnan suoritti kirkolliskokous.


title: Hämärästä aamunkoittoon

text: Hämärästä aamunkoittoon () on Robert Rodriguezin ohjaama ja Quentin Tarantinon käsikirjoittama splatter-/kauhuelokuva vuodelta 1996. Elokuvan pääosissa esiintyvät Harvey Keitel, Quentin Tarantino ja George Clooney.


title: Hämärästä aamunkoittoon

text: Tarantinon ja Clooneyn esittämät vankikarkuriveljekset ottavat pakoretkellä mukaansa Harvey Keitelin esittämän entisen papin ja tämän kaksi lasta. He selviytyvät rajan yli ja etsivät tiensä Titty Twister -nimiseen baariin, jonka henkilökunta osoittautuu verenhimoisiksi vampyyreiksi.


title: Lichtspielhaus

text: Lichtspielhaus on saksalaisen industrial metal -yhtye Rammsteinin 1. joulukuuta 2003 julkaisema musiikki-DVD. DVD:n kesto on 210 minuuttia. DVD koostuu enimmäkseen Rammsteinin julkaisemista musiikkivideoista vuosilta 1995–2002. Musiikkivideot ovat yhtä poikkeusta lukuun ottamatta (Stripped on julkaistu vain singlenä) yhtyeen kolmelta ensimmäiseltä studioalbumilta, jotka ovat Herzeleid, Sehnsucht ja Mutter. DVD sisältää lisäksi taltiointeja Rammsteinin konserteista kymmenen kappaleen verran ja making of -katsaukset videoista Du hast, Du riechst so gut '98, Sonne, Links 2-3-4 ja Ich will. Lisäksi mukana on TV-trailereita ja haastatteluja.


title: Luettelo Tähtien sodan hahmoista

text: Tähtien sodassa esiintyviä hahmoja.


title: Robert Rodriguez

text: Robert Anthony Rodriguez (s. 20. kesäkuuta 1968) on yhdysvaltalainen elokuvaohjaaja. Hän syntyi San Antoniossa, Texasissa, ja opiskeli Texasin yliopistossa Austinissa. Hänet tunnetaan tuottavista, suurta yleisöä miellyttävistä, suhteellisen pienen budjetin independent- sekä studioelokuvista. Rodriguezilla on meksikolaiset sukujuuret, ja Texasin ohella hänen elokuviensa näyttämönä toimiikin usein Meksiko.


title: Robert Rodriguez

text: Rodriguezin tunnetaan "Spy Kids" -lastenelokuvistaan (2001, 2002 & 2003), mutta myös väkivaltaisista ja arvostetuista toimintaelokuvistaan, kuten "Sin City" (2005), "Hämärästä aamunkoittoon" (1996) sekä "Mariachi"-trilogian (Myös nimellä Meksiko-trilogia) elokuvat "El Mariachi" (1992), "Desperado" (1995) ja "Once Upon a Time in Mexico" (2003).


title: Robert Rodriguez

text: Rodriguez on ohjaaja Quentin Tarantinon ystävä. He tutustuivat 1992 elokuvafestivaaleilla, joilla esitettiin Tarantinon esikoiselokuvaa "Reservoir Dogs" ja Rodriguezin esikoiselokuvaa "El Mariachi". Myöhemmin he ovat tehneet yhteistyötä keskenään joissakin elokuvissa. Tarantino on esiintynyt pienissä rooleissa kahdessa Rodriguezin elokuvassa: "Pick-Up-Guyn" roolissa Rodriguezin elokuvassa "Desperado" ja elokuvassa "" hän esitti sotilasta, joka aikoo raiskata elokuvan sankarittaren. Tarantino on myös ohjannut yhden kohtauksen Rodriguezin "Sin City" -elokuvasta. Vastavuoroisesti Rodriguez on säveltänyt teemamusiikin Tarantinon "" -elokuvaan.


title: Abramsby

text: Abramsby on Kirkkonummen kunnan alueella oleva pienikokoinen, 12 asukkaan kylä. Kylä sijaitsee Finnträsk-nimisen järven ja Espoonlahden välissä. Lähin asutuskeskus on Masalassa, jonne kuljettaessa matkaa kertyy noin seitsemän kilometriä.


title: Abramsby

text: Kylän suurimpiin matkailuvaltteihin kuuluu Sarfvikin golfkenttä, joka on aivan kylän vierellä.


title: Abramsby

text: Abramsbyn tunnettuja entisiä ja nykyisiä asukkaita ovat muun muassa professori Kimmo Nuotio, kirjailija Paavo Rintala ja professori, valokuvaaja Jan Kaila.


title: Santa Clara

text: Santa Clara on yleinen kaupungin nimi:


title: Spiegelmanin hirviö

text: Spiegelmanin hirviöksi kutsutaan RNA-juostetta, joka koostuu vain 218 emäksen kääpiöperimästä, ja joka pystyy kopioitumaan. Sen kehitti University of Illinois'issa työskentelevä Sol Spiegelman.


title: Spiegelmanin hirviö

text: Kokeessa vietiin yksinkertaisen RNA-viruksen (Qβ) RNA:ta RNA:n omaa replikaatioentsyymiä sisältävään nesteeseen. Lisäksi koeputkessa oli sopivia raaka-aineita, suoloja sekä ravinteita. Järjestelmä tuotti paljaita RNA-juosteita. Sen jälkeen Spiegelman eristi syntetisoimaansa RNA:ta, ja pani sen erilliseen liuokseen ja antoi sen taas monistua. Sen jälkeen hän eristi taas tätä RNA:ta ja toisti prosessia edelleen vaiheiden sarjassa.


title: Spiegelmanin hirviö

text: Nopeimmin kopioituva RNA selvisi voittajaksi ja siirtyi sarjan "seuraavaan sukupolveen". Tässä eristämisprosessi korvasi darwinistisen evoluution perustana olevan kilpailun, ja se vaikutti suoraan RNA:han. Odotusten mukaan kopioitumisessa tapahtui virheitä ja ne pudottivat taakaksi osoittautuneita perimän osia pois. Nopeimmin kopioituvat RNA-molekyylit alkoivat dominoida muita, koska niitä oli enemmän ja kokeen edetessä 74 sukupolven jälkeen 4 500 nukleotidiemästä käsittänyt RNA-juoste oli muuttunut 220 emäksen kääpiöperimäksi. Koska siinä ei ollut turhaa perimää ja se kopioitui erittäin nopeasti, sitä alettiin kutsua Spiegelmanin hirviöksi.


title: Spiegelmanin hirviö

text: Myöhemmin Nobel-palkittu professori Manfred Eigen kollegoineen toisti kokeen, hieman eri asetelmin, ja he huomasivat että ainoastaan yksi RNA-molekyyli aloitti liuoksessa "väestöräjähdyksen". He myös vakuuttuivat, että näkivät spontaanin RNA-juosteiden synteesin perusaineisosista, kun ainuttakaan viruksen RNA-molekyyliä ei ollut liuoksessa.


title: Spiegelmanin hirviö

text: Kokeet eivät kuitenkaan todista empiirisesti, miten luonto siirtyi elottomista aineista elämään. Ne olivat monimutkaisia ja kaukana oletetun varhaisen Maan olosuhteista. Lisäksi Spiegelman kokeissaan eristi RNA:n RNA-viruksesta, jota joidenkin mielestä voidaan pitää elävänä oliona.


title: DW Stadium

text: DW Stadium on vuonna 1999 avattu Wigan Athletic FC:n ja Wigan Warriorsin kotistadion.


title: Jacqueline du Pré

text: Jacqueline Mary du Pré (26. tammikuuta 1945 – 19. lokakuuta 1987) oli englantilainen sellisti. Du Pré tunnustetaan yhdeksi maailman parhaista sellisteistä. Hänen menestyksekäs uransa päättyi kuitenkin MS-taudin puhkeamiseen ja kuolemaan vuonna 1987.


title: Jacqueline du Pré

text: Du Pré opiskeli muun muassa William Pleethin, Mstislav Rostropovitšin ja Paul Tortelierin johdolla. Kansainvälisen maineen hän sai vuoden 1965 levytyksellään EMI-yhtiölle Lontoon sinfoniaorkesterin kanssa. Hän työskenteli läpi uransa kaikkein kuuluisimpien orkestereiden, kuten Berliinin filharmonikkojen, Lontoon filharmonisen orkesterin ja Los Angelesin filharmonikkojen, sekä säveltäjien, kuten John Barbirollin ja Leonard Bernsteinin, kanssa.


title: Jacqueline du Pré

text: Du Pré sai vuonna 1976 Brittiläisen imperiumin upseerin (OBE) arvonimen.


title: Jacqueline du Pré

text: Du Pré oli naimisissa kapellimestari Daniel Barenboimin kanssa. Du Prén elämästä on tehty elokuva "Hilary ja Jackie" (1998) hänen veljensä Piersin ja sisarensa Hilaryn muistelmien pohjalta.


title: Eero Remes

text: Eero Remes (s. 15. heinäkuuta 1985) on suomalainen motocross- ja endurokuljettaja. Hän on kolminkertainen enduron maailmanmestari. Vuosina 2015 ja 2016 Remes voitti enduron maailmanmestaruuden E1-luokassa Tm racing -merkkisellä moottoripyörällä ja vuonna 2018 E2-luokassa. Hän on myös moninkertainen motocrossin SM-mitalisti.


title: Eero Remes

text: Motocrossissa MM-pisteitäkin napannut Remes vaihtoi vuonna 2008 pääpainon motocrossista enduroon ja ajaa TM:n tehdastiimissä enduron MM-sarjaa.


title: Eero Remes

text: Remes asuu Järvenpään Nummenkylässä. Hän edustaa Tuusulan Moottorikerhoa.


Eero Remes


title: Sean Biggerstaff

text: Sean Biggerstaff (s. 15. maaliskuuta 1983, Glasgow, Skotlanti) on skottilainen näyttelijä. Tunnetuimman roolinsa hän on tehnyt Oliver Woodina elokuvissa "Harry Potter ja viisasten kivi" sekä "Harry Potter ja salaisuuksien kammio". Kolmannessa Potter-elokuvassa hän ei enää näytellyt, koska hänen roolihahmonsa ei ajan rajallisuudesta johtuen sopinut tarinaan mukaan. Sean näyttelee myös elokuvassa Harry Potter ja Kuoleman Varjelukset.


title: Sean Biggerstaff

text: Biggerstaff on näytellyt myös mm. televisiosarjoissa "Talvivieras" ja "Kaarle II - monarkki myrskyssä".


title: Novara

text: Novara on kaupunki Italian Piemonten alueella Novaran maakunnassa Milanon länsipuolella. Se on Novaran maakunnan pääkaupunki. Novarassa on arviolta 104 380 asukasta (vuonna 2015) ja kaupungin pinta-ala on 103,02 neliökilometriä.


title: Novara

text: Novarassa on käyty merkittäviä taisteluita vuosina 1513 ja 1849. Kaupunkilaisia työllistävät kemian- ja metalliteollisuus sekä leikkikalutehdas.


title: Reggio di Calabria

text: Reggio di Calabria (myös Reggio Calabria) on Italian Calabrian alueen vanhin ja suurin kaupunki Italian mannermaan saappaankärjessä Messinansalmen rannalla. Kaupungissa on noin asukasta. Se on Reggio Calabrian metropolikaupungin pääkaupunki. Kaupunki on liikenteellinen portti mantereelta Sisiliaan.


title: Reggio di Calabria

text: Antiikin "Rhegion" oli kreikkalainen siirtokunta, joka perustettiin noin vuonna 720 eaa. Se oli koko Magna Graecian eli Suur-Kreikan varhaisimpia kreikkalaiskaupunkeja ja strategisen sijaintinsa ansiosta yksi alueen tärkeimpiä. Rooman valtakunnan aikana kaupunki tunnettiin nimellä "Rhegium" tai "Rhegium Julium".


title: Reggio di Calabria

text: Vuonna 410 jaa. Rhegium oli päätepiste Alarikin etenemiselle Italiassa, tämän vallattua Rooman jälkeen Campanian, Lucanian ja Bruttiumin. Vallattuaan kaupungin hän yritti valloittaa sieltä käsin myös Sisilian, mutta epäonnistui tässä ja peräytyi Consentiaan, jossa kuoli. Kaupungilla oli merkittävä rooli edelleen gootteja vastaan käydyissä goottisodissa. Totila valtasi sen vuonna 549 ennen Sisilian sotaretkeään.


title: Reggio di Calabria

text: Myöhemmin Bysantin valtakunta valtasi Rhegiumin itselleen muun eteläisen Italian ohella. Välillä kaupunki oli saraseenien valtaamana. Normannit valtasivat kaupungin vuonna 1060 Robert Guiscardin johdolla. Myöhemmin siitä tuli osa Napolin kuningaskuntaa.


title: Reggio di Calabria

text: Reggio di Calabrian seudulla on ollut useita maanjäristyksiä, vakavimmat niistä vuosina 1783 ja 1908. Vuoden 1908 maanjäristyksessä kaupunki tuhoutui pahoin ja sitä uudistettiin sen jälkeen paljon. Lokakuussa 1953 kaupungin alueella oli kaatosateita, joiden aiheuttama tulva aiheutti yli 70 ihmisen kuoleman ja laajoja tuhoja.Jalkapalloseura Reggina Calcio pelaa Italian pääsarjassa.


title: Alppirautiainen

text: Alppirautiainen ("Prunella collaris") on pieni varpuslintu, ja nimensä mukaisesti se asuu vuorilla.


title: Alppirautiainen

text: Pituus 15–17,5 cm, siipien kärkiväli 30–32,5 cm ja paino 25–43 g. Ulkomuodoltaan alppirautiainen on kuin iso ja tukeva rautiainen. Sukupuolet ovat samannäköisiä.


title: Alppirautiainen

text: Keski- ja Etelä-Euroopan vuoristoseudut, yleensä 1 800–3 000 metrin korkeuksilla. Alppirautiainen elää myös Turkissa ja siitä itään Iraniin. Lajin päälevinneisyysalue on Keski- ja Itä-Aasiassa Himalajalta Kiinaan, Koreaan ja Japaniin. Lajista tunnetaan lähes kymmenen alalajia. Se on pääasiassa paikkalintu, joka talven tullen laskeutuu alemmas vuorenrinteiden vähemmän lumisiin oloihin. Euroopassa elää 200 000–330 000 yksilöä.


title: Alppirautiainen

text: Lajia tavataan Suomessa harvoin, vuoden 2006 loppuun mennessä on tehty vain neljä havaintoa, joista ensimmäinen Lågskärillä 1978. Tapaamispaikat ovat olleet ulkomeren saaria.


title: Alppirautiainen

text: Alppirautiaiset elävät korkealla vuoristossa, tavallisesti 1 800–3 000 metrin korkeudella, mutta laji on tavattu Mount Everestillä 8 000 metrin korkeudella. Ne viihtyvät aukeilla, kivikkoisilla niityillä ja kedoilla puurajan yläpuolella, usein lumisilla rinteillä.


title: Alppirautiainen

text: Kuppimainen pesä sijaitsee kiven- tai kallionhalkeamassa tai kivikossa. Naaras munii tavallisesti kolme tai neljä munaa, joita molemmat puolisot vuorotellen hautovat, yhteensä noin kaksi viikkoa. Molemmat emot hoitavat poikasia, jotka lähtevät pesästä lentokyvyttöminä noin 16 päivän ikäisinä.


title: Alppirautiainen

text: Alppirautiaiset syövät pääasiassa hyönteisiä ja muita pieniä selkärangattomia sekä siemeniä.


title: Heksakloorietaani

text: Heksakloorietaani (CCl), josta käytetään myös nimiä perkloorietaani ja hiiliheksakloridi. Heksakloorietaani on olomuodoltaan väritöntä kiteistä ainetta, jolla kamferimainen haju. Heksakloorietaanin rakennekaava on ClCCCl, moolimassa 236,74 g/mol, härmistymislämpötila 183 - 185 °C, suhteellinen tiheys 2,09 g/cm (vesi = 1,0 g/cm) ja CAS-numero 67-72-1. Heksakloorietaani ei liukene veteen, mutta liukenee alkoholiin ja eetteriin.


title: Heksakloorietaani

text: Heksakloorietaania muodostuu tetrakloorieteenin ja tetrakloorietaanin valmistuksen sivutuotteena kloorattaessa hiilivetyjä. Sitä voidaan valmistaa myös klooraamalla tetrakloorieteeniä käyttämällä rauta(III)kloridia katalyyttinä. Yhdiste on myrkyllistä, minkä vuoksi sen käyttö on vähentynyt ja nykyään sitä käytetään lähinnä metallikloridien ja fluorihiilivetyjen valmistamiseen. Aikaisemmin sitä käytettiin myös kumien valmistuksessa.


title: The Bravery

text: The Bravery yhdysvaltalainen rock-yhtye, joka perustettiin on New Yorkissa vuonna 2003.


title: The Bravery

text: The Bravery teki ensiesiintymisensä kesällä 2003. Yhtye sai nopeasti levytyssopimuksen ja debyyttialbumi "The Bravery" julkaistiin maaliskuussa 2005. Yhtye teki kevään aikana kiertueen Ashin kanssa.


title: The Bravery

text: Kesäkuun 2005 Spin-lehden artikkelin mukaan The Braveryn laulaja Sam Endicott ja kosketinsoittaja John Conway olivat aiemmin toimineet Jonathan Togon kanssa Skabba the Hutt -nimisessä yhtyeessä.


title: The Bravery

text: The Bravery esiintyi 26. kesäkuuta 2005 Glastonbury Festivalilla Englannissa. Yhtye lämmitteli Depeche Modea vuosien 2005–2006 "Playing the Angel" -kiertueella.


title: Ofpe/WN9-tähti

text: Ofpe/WN9-tähdet ovat joukko elinkaarensa loppupuolella olevia massiivisia kuumia tähtiä. Niiden tyypillinen piirre on voimakas tähtituuli, jonka nopeus on vain 400–500 km/s mutta joka kuljettaa tähden pintaosien ainetta ympäröivään avaruuteen jopa 2 – 5·10 Auringon massaa vuodessa. Ofpe/WN9-tähdet ovat hyvin kuumia, ja niiden pintalämpötilat ovat 30 000 – 40 000K. Tähden säde on yleensä 20–40 Auringon sädettä, ja luminositeetti vastaa tyypillisesti runsasta kymmentä tuhatta Aurinkoa. Tähtien massat ovat alle 100 Auringon massaa.


title: Ofpe/WN9-tähti

text: Tähtityypin nimen alkuosa Ofpe tulee tähden spektriluokasta, joka on O, mutta spektrissä näkyy voimakkaan tähtituulen aiheuttamia piirteitä (f); spektri on poikkeava eli pekuliaarinen (p), ja siinä näkyy normaalien absorptioviivojen lisäksi emissioviivoja (e). Nimen loppuosa WN9 on typpipitoisten Wolfin–Rayetin tähtien myöhäinen luokka. Luokitus otettiin käyttöön vuonna 1982.


title: Ofpe/WN9-tähti

text: Ofpe/WN9-tähdet edustavat tähtien evoluutiossa välivaihetta spektriluokan O ylijättiläisten ja Wolfin–Rayetin tähtien välillä. Niiden pintakerroksissa on runsaasti CNO-syklin tuotteita. Spektrissä on nähtävissä voimakkaita P Cygni -viivaprofiileja, etenkin ionisoituneen piin ja hiilen spektriviivoissa. Piirre voimistuu sitä mukaa, kun tähden muut ominaisuudet lähestyvät Wolfin–Rayetin tähtiä.


title: Ofpe/WN9-tähti

text: Ofpe/WN9-tähtiä ei tunneta kovin monta, mikä viittaa vaiheen olevan vain lyhytkestoinen osa massiivisen tähden elämää. Eniten tutkittu kohde on HDE 269227.


title: Perugia

text: Perugia on Umbrian hallintoalueen ja Perugian maakunnan pääkaupunki Keski-Italiassa. Kaupungissa on vajaat 170 000 vakinaista asukasta. Perugia on rakennettu Tiberjoen rannalla kohoavan kukkulan laelle, jonne johtavat jyrkät kadut ja portaikot.


title: Perugia

text:
Perugian historia ulottuu etruskien valtakaudelle asti, jolloin se oli yksi etruskien kaupunkivaltioista nimeltään Perusia.
Vuosina 1378-1534 Perugialla oli itsehallinto ja vuosina 1540-1860 se kuului Kirkkovaltioon.


title: Perugia

text: Perugia tunnetaan suklaastaan, ja kaupungissa järjestetään vuosittain suklaafestivaalit. Perugialaisia Baci-makeisia tuodaan Suomeenkin. Kaupungissa on myös tekstiili-, elintarvike- ja koneteollisuutta.


title: Perugia

text: Kaupungissa on kaksi yliopistoa. Università degli Studi di Perugia on perusttu vuonna 1308. Toinen, Università per stranieri di Perugia, on tarkoitettu ulkomaalaisille opiskelijoille. Kaupungissa on myös taideakatemia ja konservatorio.


title: Perugia

text:
Kaupungin keskus on tori "Piazza IV Novembre". Torilla on keskiaikainen kaivo "Fontana Maggiore", jonka ovat tehneet Nicola Pisano ja Giovanni Pisano vuosina 1274-1278.
Torin reunalla olevassa "Palazzo dei Priori"ssa sijaitsee Umbrian kansalliskalleria "Galleria nazionale dell'Umbria". Gallerian nähtävyyksiä ovat kaupungissa 1400- ja 1500-luvulla eläneiden taidemaalareiden, Pietro Peruginon ja Pinturicchion hengelliset työt. Palazzo dei Priorin pörssisalissa, "Collegio del Cambiossa", on nähtävillä Peruginon ja hänen oppilaansa Rafaelin freskoja.
Kaupungissa on runsaasti rakennusmuistomerkkejä kaupungin perustaneiden etruskien ajoilta. Kaupunkia ympäröi etruskilais-roomalaiset kaupunginmuurit. Etruskilaiselta portilta johtaa kulku maanalaiselle kadulle, "Via Bagliona Sotterrane"lle, jossa on kauppoja, asuntoja ja pylväskäytäviä.
Nähtävyyksiin kuuluu myös keskiaikainen akvedukti.


title: Perugia

text: Perugiassa on runsaasti arvokkaita vanhoja kirkkoja.


title: Perugia

text: Kaupungissa on myös jalkapallojoukkue Perugia Calcio.


title: Roihuvuoren seurakunta

text: Roihuvuoren seurakunta on seurakunta Itä-Helsingissä. Sen toimialueeseen kuuluvat Roihuvuori, Marjaniemi, Tammisalo, Laajasalo, Jollas, Santahamina ja Villinki. Roihuvuoren seurakunta on perustettu vuonna 1965, jolloin Herttoniemen seurakunnan kehittyessä ja kasvaessa päätettiin perustaa uusi seurakunta. Nykyään jäseniä on yli 17 000. Seurakunnalla on kolme kirkkoa, nykyinen pääkirkko Roihuvuoren kirkko, seurakunnan ensimmäinen pääkirkko Tammisalon kirkko ja uusi, vuonna 2003 käyttöön otettu Laajasalon kirkko. Kirkkoherrana toimii Pekka Kaskinen.


title: Tasainen liike

text: Tasaiseksi liikkeeksi kutsutaan liikettä, jossa liikkeen keskinopeus on miltä tahansa aikaväliltä laskettuna sama. Tämän takia tasainen liike on suoraviivaista, sillä fysiikassa nopeus on vektorisuure, johon kuuluu sen suuruuden ohella myös suunta. Näin käsitettynä se voi olla vakio vain, jos liikkeen suuntakaan ei muutu. Tasaisessa liikkeessä kiihtyvyys on nolla. Kappaleen tietyssä ajassa kulkema matka voidaan laskea kertomalla sen nopeus aikavälin pituudella (formula_1).


title: Tasainen liike

text: Tasainen liike on yksinkertaisin liikkeen malli, jolla kuvataan todellista liikettä. Mekaniikan ensimmäisen peruslain mukaan kappaleen liike on tasaista, jos siihen ei vaikuta mikään ulkoinen voima, tai jos siihen vaikuttavien voimien vektorisumma on nolla. Käytännössä täysin tasainen liike on luonnossa kuitenkin hyvin harvinainen.


title: Kuopion kaupunginteatteri

text: Kuopion kaupunginteatteri on Kuopiossa sijaitseva Itä-Suomen suurin ammattiteatteri. Teatterinjohtaja on Pekka Laasonen.


title: Kuopion kaupunginteatteri

text: Teatterin historia juontaa juurensa 1900-luvun alkuun, sillä vuonna 1902 Kuopion Työntekijäin Yhdistys perusti Kuopion Näytelmäseuran, joka vuonna 1910 muutti nimensä Kuopion Työväen Teatteriksi.


title: Kuopion kaupunginteatteri

text: Vuonna 1918 Kuopioon perustettiin myös toinen ammattiteatteri, Kuopion teatteri, jonka toiminta loppui kuitenkin 1920-luvulla varojen puutteeseen. Sen toiminnan jatkajaksi tuli Savon Näyttämö, joka kuitenkin toimi vain muutaman vuoden lähinnä harrastajateatterina.


title: Kuopion kaupunginteatteri

text: 1930-luvulla keskusteltiin eri teatteritahojen yhdistämisestä Kuopiossa, mutta tämä tapahtui vasta 27. elokuuta 1940, jolloin perustettiin Kuopion Yhteisteatteri. Vuoden 1976 alusta teatteri muuttui kunnalliseksi laitokseksi ja sai samalla uuden nimen Kuopion kaupunginteatteri.


title: Kuopion kaupunginteatteri

text: Kuopion Yhteisteatteri toimi vuoteen 1959 asti Kuopion Työväentalolla, jonka jälkeen se siirtyi muutamaksi vuodeksi Pohjois-Savon ammattioppilaitoksen juhlasalin näyttämölle. Nykyinen teatterirakennus vihittiin käyttöönsä vuonna 1963, jolloin tämä vakiintui teatterin päänäyttämöksi. Rakennuksen ovat suunnitelleet arkkitehdit Risto-Veikko Luukkonen ja Helmer Stenros.


title: Kuopion kaupunginteatteri

text: Kuopion kaupunginteatterin 2000-luvun suurin tuotanto on ollut vuonna 2007 kaupungissa vietetyn Minna Canthin juhlavuodeksi valmistunut "Minna" -musikaali.


title: Kuopion kaupunginteatteri

text: Kuopion kaupunginteatteri oli ehdolla Vuoden teatteriksi 2007. Tittelin vei lopulta toinen kuopiolaisteatteri, Tanssiteatteri Minimi.


title: Kuopion kaupunginteatteri

text: Maaliskuussa 2009 Kuopion kaupunginteatteri vastaanotti Kiitos kotimaisesta näytelmästä 2008 -adressin, jonka Suomen Näytelmäkirjailijaliitto myöntää vuosittain teatterille, jolla on ollut eniten liiton edustamia kotimaisia näytelmiä ohjelmistossaan. Adressia on jaettu vuodesta 1975 lähtien. Se on myönnetty Kuopion kaupunginteatterille myös vuosina 1989 ja 1975.


title: Kuopion kaupunginteatteri

text: Teatterirakennukselle tehtiin peruskorjaus 2012–2014. Uudistuneessa talossa on kaksi katsomoa: 464-paikkainen Minna-näyttämö ja 212-paikkainen Maria-näyttämö. Rakennuksen ulkopuolelle tehtiin ulkoilmanäyttämö. Vanhan osan pinta-ala on 5500 m² ja uuden laajennuksen 2300 m².


title: Chianti

text: Chianti on italialainen punaviini. Sitä tuotetaan Keski-Italiassa Toscanan alueella Sienan, Arezzon, Pisan, Pistoian ja Praton maakuntien sekä Firenzen metropolikaupungin alueella. Chianti DOP -laatuviinien (DOCG, Classico, Vin Santo del Chianti, Vin Santo del Chianti Classico) tuotantomäärä on vuosittain runsas miljoona hehtolitraa (1,14 milj. hl vuonna 2016).


title: Chianti

text: Chianti sekoitetaan eri rypäleistä tavallisesti siten, että siinä on 70 % Sangiovesea, 15 % Canaioloa ja 15 % Malvasia Biancaa. Chiantit ovat puolikovia ja keskitäyteläisiä viinejä. Niiden maku on kevyehkön marjainen.


title: Chianti

text: Chiantia valmistetaan seitsemänä eri variaationa: Classico, Rùfina, Colli Senesi, Colli Fiorentini, Montalbano, Colli Aretini ja Colline Pisane. Näistä vain "Chianti Classico" on peräisin Chiantin viljelyn sydänmailta. Normaalisti Chianti kypsyy 4–7 kuukautta. Pidempään, 38 kuukautta, kypsynyttä Chiantia voi kutsua "Chianti Riservaksi". Viinipullon kaulassa oleva mustan kukon ("Gallo nero") leima tarkoittaa, että viinintuottaja kuuluu Classicon alueen osuuskuntaan.


title: Chianti

text: Chiantille leimallista on usein pullon alaosan ympärille tehty niinipunos. Sen keksijänä pidetään vuosina 1809–1880 elänyttä paroni Bettino Ricasolia, joka on myös vakiinnuttanut nykyisen Chianti-reseptin.


title: Per-Olof Nyström

text: Per-Olof Edward Nyström (21. maaliskuuta 1925 – 28. kesäkuuta 1996) oli suomalainen mainospiirtäjä, julistetaiteilija, graafinen suunnittelija ja kuvataiteilija.


title: Per-Olof Nyström

text: P.-O. Nyström syntyi jääkärimajuri Karl Edvard Nyströmin ja ruotsalaissyntyisen Sigrid Maria Johanssonin ainoaksi lapseksi. Koulussa Per-Olofilla oli piirustuksesta arvosana 6, koska sabotoi kuvaamataiteen opetuksen pakollisia kuvioita ja piirteli vain opettajista osuvia karikatyyrejä. Vuonna 1946 hän kirjoitti ylioppilaaksi Brobanista (ns. Brobergin yhteiskoulu Korkeavuorenkadulla, viralliselta nimeltään Läroverket för gossar och flickor i Helsingfors). Päästyään armeijasta Nyström pyrki tuloksetta sekä lääketieteelliseen tiedekuntaan että Taideteolliseen keskuskouluun.


title: Per-Olof Nyström

text: Opiskelun sijasta Nyström ajautui mainosalalle. Nyströmin kummisetä, Suomen Messujen toimitusjohtaja Harry Röneholm oli Mainos-Taucherin johtajan Per Henrik ”Pelle” Taucherin hyvä tuttava, ja piirtäjäharjoittelijan paikka järjestyi kummipojalle yhdellä puhelinsoitolla kesällä 1948. Taucherilla Nyström työskentelikin aina eläkkeelle jäämiseensä vuoteen 1988 saakka. Viimeisinä työvuosinaan Nyström johti graafiseen suunnitteluun keskittynyttä Taucher Studiota.


title: Per-Olof Nyström

text: Nyström oli yksi 1950-luvun arvostetuimmista julistetaiteilijoista Suomessa. Hänen töistään muistetaan mm. Kipsonit-juliste, jossa kipsilevystä tehty mies ikään kuin sahaa itseään ulos levystä. Svenska Teaternille hän piirsi julisteita palkkiotta saadakseen työnäytteitä. Hänen Artek-julisteensa 1956 oli ensimmäinen valokuvapohjainen juliste, joka valittiin vuoden parhaaksi.


title: Per-Olof Nyström

text: Vuonna 1951 P.-O. Nyström debytoi kuvataiteilijana Nuorten näyttelyssä. Nyströmin Printex Oy:lle suunnittelemia painokankaita käytettiin pian Marimekoksi nimensä vaihtaneen yrityksen ensimmäisen muotinäytöksen vaatteissa Helsingin Kalastajatorpalla. Hän suunnitteli Printexille eli Marimekolle kaikkiaan kymmenkunta kangasta, muun muassa kuosit "Uganda", "Ostjak" ja "Merikarhu".


title: Per-Olof Nyström

text: Nyström piirsi myös Hufvudstadsbladetille, ja vuodesta 1967 hän oli lehden pääpiirtäjä. Kaikkiaan piirroksia kertyi noin 10 000. Hufvudstadsbladetin kuvittajana hänet tunnettiin nimimerkillä PON, joka sovitti piirroksensa yhteen nimimerkki BEZ:in (Benedict Zilliacus) ajankohtaisten riimien kanssa.


title: Per-Olof Nyström

text: P.-O. Nyström tunnettiinkin suomenruotsalaisten piirissä paremmin nimimerkistään "PON", joka oli muodostettu hänen nimensä alkukirjaimista. Samaa tunnusta hän on käyttänyt piirrosten lisäksi myös tauluissaan. Suomenkielisten parissa ja mainosalalla hänen kutsumanimensä oli Peppe.


title: Per-Olof Nyström

text: Vuonna 1953 Nyström oli kahdentoista muun mainospiirtäjän kanssa perustamassa Mainosgraafikot ry:tä ja opetti sittemmin pitkään yhdistyksen ylläpitämässä Mainosgraafikkojen koulussa. Muutaman vuoden ajan opetustehtäviä Taideteollisessa oppilaitoksessa. Nyström toimi Nordiska Tecknare -Pohjoismaiden Piirtäjäliitossa aktiivisesti sen perustamisesta 1954 lähtien. Myöhemmin hän oli liiton varapuheenjohtajana.


title: Per-Olof Nyström

text: 1950-luvulla P.-O. Nyström sai useita palkintoja julisteistaan, varsinkin vuonna 1953 Mainoshoitajat ry:n käynnistämässä vuosittaisessa julistekilpailussa. Vuonna 1964 New Yorkin Museum of Modern Art pyysi kokoelmiinsa Nyströmin julisteita. Hän valitsi sinne julisteet "200 vuotta suomalaista tupakkateollisuutta", "Juhlanäyttely" (VR) ja "Kent" (savukkeet). Vuonna 1970 Nysröm sai Pro Finlandia -mitalin ja 1987 Graafiset Muotoilijat ry:n, entinen Mainosgraafikot ry, jakaman Björn Landström -palkinnon. Keskuskauppakamari myönsi Nyströmille kultaisen ansiomerkin 30-vuotisesta urasta elinkeinoelämän palveluksessa.


title: Per-Olof Nyström

text: P.-O. Nyström avioitui 1951 Margita Hedmanin kanssa. Pariskunta sai kaksi tytärtä: Sigrid Marika "Pi" (s. 1954) ja Anna Maria Christina "Stina" (s. 1958). Per-Olof Nyström kuoli 28. kesäkuuta 1996 sairastettuaan Parkinsonin tautia. Eläkevuosinaan hän asui Porvoossa.


title: Sojuz TM-2

text: Sojuz TM-2 oli toinen Neuvostoliiton lento Mir-avaruusasemalle. Laukaisu tapahtui Baikonurin kosmodromilta 5. helmikuuta 1987 klo 21:38:16 UTC. Juri Romanenko jäi sinne 326 vuorokaudeksi. Laveikinille tuli sydämen rytmihäiriöitä ja hän palasi maahan niiden vuoksi paljon aikaisemmin. Lennon pituus oli 174 päivää 3 tuntia 25 minuuttia ja 56 sekuntia. Lennon radiokutsu oli "Taimur".


title: Sojuz TM-2

text: Laukaistiin avaruuteen


title: Sojuz TM-2

text: Palasi avaruusasemalta


title: Massey Ferguson

text: Massey Ferguson on traktori- ja maatalouskonemerkki. Massey Ferguson (lyh. MF) on tunnettu erityisesti traktoreistaan, mutta se on johtavia valmistajia myös leikkuupuimureissa. Maailman ensimmäinen itsekulkeva leikkuupuimuri oli Massey-Harris-merkkinen. 1960-luvulta lähtien yhtiö on väittänyt olevansa maailman myydyin traktorimerkki, osaksi laajan lisenssivalmistuksen ansiosta.


title: Massey Ferguson

text: Yhtiö syntyi vuonna 1953, kun kanadalainen maatalouskonevalmistaja Massey-Harris osti englantilaisen traktorivalmistajan Fergusonin. Vuosina 1953–1958 yhtiön nimi oli Massey-Harris-Ferguson, mutta se lyhennettiin sittemmin Massey Fergusoniksi. Ferguson-merkkisten traktorien valmistus alkoi 1930-luvun lopulla, kun traktorinvalmistaja David Brown ja Harry Ferguson alkoivat yhteistyössä valmistaa traktoreita, joissa oli kolmipistenostolaite. Ferguson-Brownien valmistusmäärä jäi kuitenkin kaikkiaan vain 1 350 traktoriin. Myöhemmin Harry Ferguson teki sopimuksen Henry Fordin kanssa traktorien valmistuksesta. Yhteistyö kuitenkin kariutui, Ferguson syytti Fordia patenttirikkomuksesta kolmipistenostolaitejärjestelmän käytöstä 8N-mallissa. Ferguson voitti oikeusjutun ja aloitti traktorinvalmistuksen omilla malleillaan TE ja TO. Ne eivät poikenneet Fordson 9N:stä muuten kuin vaihteistonsa ja moottoritehojensa suhteen. Fergusonien valmistus aloitettiin vuonna 1946 Coventryssä, Englannissa, ja vuonna 1948 Yhdysvalloissa. TE20-mallia valmistettiin aluksi bensiinikäyttöisinä mutta myöhemmin myös petrolikäyttöisinä. Dieselmoottori tuli saataville 1951. Nämä mallit tunnettiin ns. harmaina Ferguina. Niitä valmistettiin kaikkiaan yli puoli miljoonaa vuosina 1946–1956. Vuonna 1951 tuotantoon tulivat mallit TO30 ja TO35. 1953 Harry Ferguson myi yhtiönsä Massey-Harrisille.


title: Massey Ferguson

text: Massey-Harrisin historia alkoi jo 1891, kun Daniel Massey ja A. Harris & Son Company yhdistyivät. Kumpikin yhtiö oli valmistanut maatalouskoneita jo pitkään. 1913-luvulla Massey-Harris -traktorit olivat suosittuja Yhdysvalloissa ja valmistusmaassaan Kanadassa. Massey-Harris valmisti nelivetotraktoreita jo 1930-luvulta alkaen. Hydraulinen nostolaite traktoreihin tuli vuonna 1950. Suosituin malli Euroopassa oli 820 Pony, johon sai Hanomagin valmistamaa dieselmoottoria. Yhdistymisen jälkeen Fergusoneja myytiin jonkin aikaa eri nimillä. Massey-Harris 50 ja Ferguson 40 olivat erinäköisiä, mutta teknisesti samoja, pohjautuen Ferguson 35:een. Vuonna 1957 esiteltiin Massey Ferguson 35, joka oli väritykseltään punaharmaa, kun Fergusonit olivat aiemmin harmaita ja Massey Harrisit punaisia. Moottoreiksi tuli Perkins.


title: Massey Ferguson

text:
Vuonna 1958, traktorien väritys vaihtui punaiseksi ja nimet Massey-Fergusoneiksi. Traktoreita suomessa edusti aina vuoteen 1961 Farming Oy. Ensimmäisiä traktoreita Massey-Harriksen ja Fergusonin yhdistymisen jälkeen olivat:
Massey-Ferguson 35 ja Massey-Ferguson 65.
MF 35 oli 3-sylinterinen traktori ja se oli huomattavasti yleisempi näky MF 65 verrattuna.
35 oli 42 SAE hevosvoimaa ja 65 mark i oli 50 hevosvoimaa.
65 oli taas 4 sylinterinen joka oli mainoksen mukaan maailman ensimmäinen suurtehotraktori, jossa on Ferguson järjestelmä.
Vuonna 1961 MF 65 julkaistiin markkinoille uudistettu malli Mark II, siinä oli uusi Perkins-Diesel AD4.203 ja ulosoton kierroksiksi tuli 540 kierrosta minuutissa.


title: Massey Ferguson

text: 1960-luvulla esiteltiin 100-sarja, mm. mallit 130, 135, 165 ja 175. 100-sarjan myötä traktorit uudistuivat tekniikaltaan paljon. Multi-Power hydraulinen ylivaihde, jota voidaan käyttää ilman kytkintä, esiteltiin jo MF 35- ja 65-malleissa. Traktoreihin asennettiin Suomessa eri valmistajien turvaohjaamoja 1970-luvun alussa. 1970-luvun puolivälissä seurasi 500-sarja mm. 565 575, 590, 595 -mallit. Siihen tuli turvaohjaamo, vaikka traktorit olivat pitkälti samoja kun 100-sarjan koneet. 200-sarjan traktorit olivat hytittömiä versioita 500-sarjan alemmista traktoreista ja niitä myytiin Suomessa kotimaisella ohjaamolla. 1980-luvun alussa esiteltiin 2000-sarja, joka oli teknisesti monipuolisempi, tehokkaampi ja kalliimpi kuin vielä 100-sarjaan pohajutuva 600-sarja. 2000-sarjan koneissa oli 16+12 -nopeuksinen vaihteisto. 600-sarjaa seurasi 300-sarja. 1980-luvulla esiteltiin myös 3000- ja 3600-sarjat, jälkimmäisen sarjan koneiden tehot olivat yli 100 hv ja edellisen noin 100 hv:aan saakka. 3000-sarjassa uutta olivat ajotietokone, sähkösäätöiset nostolaitteet ja maksimissaan 48-nopeuksinen (ryömintävaihteistolla varustetuissa mallissa) vaihteisto suunnanvaihtajalla. Vakiona vaihteisto on 32-nopeuksinen lukuun ottamatta 16-vaihteisia E-malleja. Ranskassa valmistetut MF-traktorit tunnistaa valmistenumeron 7-alkuisuudesta.


title: Massey Ferguson

text: 1960- ja 1970-luvuilla Massey Ferguson oli erittäin vahvassa asemassa Euroopan ja Pohjois-Amerikan markkinoilla, mutta 1980-luvun maatalouslaman aikana maatalouskoneiden kysyntä romahti ja yhtiö ajautui vakaviin taloudellisiin vaikeuksiin. Traktorivalmistus Yhdysvalloissa loppui ja leikkuupuimureiden valmistus Kanadassa eriytettiin omaksi yhtiökseen. Vuodesta 1994 lähtien MF on ollut amerikkalaisen maatalouskonekonsernin AGCO:n tuotemerkki. Vuonna 2006 MF-traktoreita valmistetaan kahdessa tehtaassa. Suurempi sijaitsee Beauvais'ssa, Ranskassa, jossa valmistetaan teknisesti kehittyneitä keskikokoisia ja suuria malleja. Toinen tehdas sijaitsee Brasiliassa, jossa valmistuu malleja muun muassa Etelä-Amerikan ja kehitysmaiden markkinoille sekä pieniä malleja Euroopan ja Yhdysvaltojen markkinoille. Lisäksi MF-traktoreita valmistetaan useissa tehtaissa esimerkiksi Lähi-idässä MF-lisenssillä. Leikkuupuimureita valmistetaan Randersissa Tanskassa sekä Hesstonissa Yhdysvalloissa. MF 4400–sarjan valmistus tapahtuu AGCO Corporationin Valtran traktoritehtaalla Suolahdessa. Sarja sisältää kolme mallia teholuokissa 74–98 hevosvoimaa. Massey Ferguson -traktoreita myy Suomessa Konekesko.


title: Massey Ferguson

text:
Vuonna 1971 Massey osti Rheinstahl Hanomag-Curin paikalliset tilat Argentiinasta (perustettiin vuonna 1960). Traktoreiden ja muiden maatalouskoneiden tuotanto vuoteen 1999 saakka.
Jotkut mallit valmistettiin Argentiinassa: 65R/250/252, 165, 155, 150, 5160 S-2/S-4, 5140/5140-4 , 265, 255, 250, 250 S "viñatero", 8500 ja 9500.


title: Massey Ferguson

text: Muut mallit: 1075, 1078, 1095h , 1098 , 1175/1175 S, 1185/1185 S, 1195 L, 1195 S-2/S-4, 1215 S-2/S-4, 1340 S-2/S-4, 1360 S2/S4, 1615 L/S 1615 L, 1640, 1650, 1670, 1690, 1465, 1475 "Super alto" , 1485, 1499 SX/1499 L.


title: Roihuvuoren kirkko

text: Roihuvuoren kirkko on Roihuvuoren seurakunnan pääkirkko Helsingissä. Helluntaina 1970 käyttöön vihityn kirkon on suunnitellut arkkitehti Lauri Silvennoinen. Kirkon rakennusmateriaali on Saksasta tuotuja isoja ikkunoita ja itävaltalaisia kirkonkelloja lukuun ottamatta Suomesta. Roihuvuoren kirkon kuusikulmainen muoto on peräisin 300-luvun kastekappelista. Varsinaisen kirkkosalin katossa on Daavidin tähti. Kirkossa on myös kastekappeli, seurakuntasali ja muita tiloja. Kirkkosalin pinta-ala on 430 m², ja sinne mahtuu enintään 600 henkilöä, heistä noin 450 istumaan.


title: Roihuvuoren kirkko

text: Roihuvuoren kirkon urut on valmistanut Kangasalan urkutehdas vuonna 1972. Niissä on 26 äänikertaa. Alttaritaulu on lasimaalaus nimeltään "Circulum vitae - Elämän ympyrä", ja sen on suunnitellut taiteilija Reino Hietanen. Kastekappelin alttaritaulu taas on mosaiikkityö "Kristus ristillä", jonka on suunnitellut marjaniemeläinen taiteilija Uuno Eskola.


title: Federico Balzaretti

text: Federico Balzaretti (s. 6. joulukuuta 1981 Torino) on italialainen jalkapalloilija. Hän pelaa puolustajana Palermon joukkueessa Serie A:ssa.


title: Federico Balzaretti

text: Balzaretti on Torino FC:n kasvatteja. Hän debytoi Torinon edustusjoukkueessa kaudella 2002-2003. Tämän jälkeen hän oli muutamia kausia lainassa Varesessa ja Sienassa. Kausi 2004-2005 oli Balzarettin läpimurtokausi Torinossa, joka silloin pelasi Serie B:ssä. Kauden päätteeksi joukkue nousi Serie A:han. Huolimatta noususta joukkue hajosi ja Balzaretti vapautui sopimuksesta. Tämän jälkeen hän teki sopimuksen Torinon paikalliskilpailija Juventuksen kanssa. Kaudella 2005-2006 hän oli useimmiten vakiokokoonpanossa joukkueessa, joka alun perin voitti Serie A:n mutta menetti mestaruutensa sopupeliskandaalissa. Seuraavalla kaudella Balzaretti pelasi Juventuksen riveissä Serie B:ssä ja teki kaksi ensimmäistä maaliaan aikuisten sarjoissa. Kaudeksi 2007–2008 hän siirtyi Fiorentinan joukkueeseen mutta ei vakiinnuttanut paikkaansa joukkueessa. Vuoden 2008 alussa hän siirtyi Palermoon, jossa pelasi vuoteen 2012. Elokuussa 2012 Balzaretti allekirjoitti kolmen vuoden sopimuksen Roman kanssa.


title: Sojuz TM-30

text: Sojuz TM-30 oli 39. lento Mir-avaruusasemalle. Laukaisu Baikonurin kosmodromilta tapahtui 4. huhtikuuta 2000 kello 5.01.29 UTC. Se kuljetti kaksi kosmonauttia avaruusasemalle. Sen telakointi asemaan tapahtui automaattisesti. Lennon radiokutsu oli Jenisei (Енисей). Lento kesti 72 päivää.


title: Steyr GB

text: Steyr GB () on itävaltalaisen Steyr-Mannlicherin valmistama kaasuhidasteinen, kaksitoiminen itselataava pistooli. Asetta valmistettiin vuosien 1981–1988 välillä 15 000–20 000 kappaletta. Sen toimintaperiaate on peräisin Saksassa toisen maailmansodan loppuvaiheessa kehitetystä Volkspistolesta. Steyr GB oli kilvassa Itävallan asevoimien palveluspistooliksi, mutta hävisi Glock 17:lle.


title: Landry Bonnefoi

text: Landry Bonnefoi (20. syyskuuta 1983 Villeparisis) on ranskalainen jalkapallomaalivahti. Hän edustaa Ranskan liigassa pelaavaa SC Bastiaa.


title: Landry Bonnefoi

text: Bonnefoi aloitti uransa AS Cannes'n joukkueessa vuonna 2000. Yhden kauden jälkeen hän siirtyi italialaisen suurseura Juventuksen organisaatioon, jossa pelasi kahden kauden ajan nuorten joukkueessa. Bonnefoi joutui kilpailemaan peliajasta ykkösjoukkueessa Gianluigi Buffonin, Christian Abbiatin ja Antonio Chimentin kanssa tuloksetta. Kaudella 2003-04 hän haki FC Messina Pelorosta lainapestin turvin, muttei pelannut kuin yhden ottelun.


title: Landry Bonnefoi

text: Vuonna 2006 hän siirtyi lainalle Ranskan kakkosliigassa pelanneeseen FC Metziin suuremman peliajan toivossa. Hänen sopimuksessaan oli myös optio, jonka mukaan Metzillä oli mahdollisuus ostaa pysyvästi Bonnefoi kauden jälkeen itselleen. Peliaika ykkösveskari Christophe Marichez'n varjossa jäi kuitenkin vähiin.


title: Landry Bonnefoi

text: Vuonna 2007 Bonnefoi jätti Juventuksen lopullisesti ja palasi kotimaahansa Dijon FCO:n paitaan. Bonnefoilla oli vaikeuksia saada riittävästi peliaikaa Dijonissa ja lopulta kesällä 2009 hän siirtyi seurasta Amiensiin. Bonnefoi torjui kolme kautta Ranskan Ligue 2:ssa pelanneen seuran ykkösmaalivahtina, kunnes kesällä 2012 siirtyi liigaan nousseen SC Bastian organisaatioon.


title: Sojuz TMA-9

text: Sojuz TMA-9 oli Venäjän avaruusjärjestön toteuttama avaruuslento ISS-avaruusasemalle, jonka suunniteltu laukaisu tapahtui 18. syyskuuta 2006 ja paluu maahan 21. huhtikuuta 2007. Laukaisu tapahtui Baikonurin kosmodromilta tornista LC1 Sojuz-kantoraketilla. Lento kesti 215 päivää.


title: Sojuz TMA-9

text: Avaruuteen kuljetettiin ISS:n "Retkikunta 14"-miehistö


title: Sojuz TMA-9

text: Asemalta maahan palaavat:


title: Nemanja Vidić

text: Nemanja Vidić (, s. 21. lokakuuta 1981 Užice, Jugoslavia) on serbialainen entinen jalkapalloilija, pelipaikaltaan puolustaja.


title: Nemanja Vidić

text: Vida, kuten hänen lempinimensä kuuluu, aloitti jalkapallouransa seitsemänvuotiaana paikallisessa junioriseurassa, Jedinstvo Užicessa. Samassa seurassa pelasi myös Nemanjan isoveli Dušan. Sieltä Nemanja siirtyi toiseen paikallisseuraan, Sloboda Užiceen.


title: Nemanja Vidić

text: Vuonna 1996 Vidić teki 14 vuoden iässä juniorisopimuksen Belgradin Punaisen tähden kanssa. Vidan ammattilaisura alkoi kuitenkin neljä vuotta myöhemmin, kun Punainen tähti lähetti hänet lainalle Spartak Suboticaan. Vida hyväksyi siirron, kun Punainen tähti lupasi uudet jalkapallokengät nyt, kun hän pelaa ammattilaisotteluita. Toppari teki lainan aikana kuusi maalia. Lainapestiä seurasi paluu Punaiseen tähteen, jossa Vidić valittiinkin nopeasti joukkueen kapteeniksi. Samalla kaudella Nemanja oli voittamassa Jugoslavian Cupia seuransa kanssa. Vidić pelasi belgradilaisseurassa yhteensä kolme kautta, ja teki sinä aikana 12 maalia. Viimeinen kausi päättyi upealla tavalla, kun seura nappasi tuplamestaruuden, eli voitti sekä liigan että cupin.


title: Nemanja Vidić

text: Tämä kaikki tapahtui kuitenkin ilman Vidićin parasta ystävää, Vladimir Dimitrijevićiä. Nemanja ja "Vlada" pelasivat samassa juniorijoukkueessa ja jakoivat unelman pelaamisesta Punaisen tähden paidassa. Kesken eräiden harjoitusten 20-vuotias Dimitrijević kuitenkin sai sydänkohtauksen ja menehtyi. Vidić onkin myöhemmin sanonut, että hän ajattelee aina pelatessaan ystäväänsä, ja että hän pelaa paitsi itselleen, myös Vladalle.


title: Nemanja Vidić

text: Heinäkuussa 2004 Nemanja siirtyi Venäjän jättiseura Spartak Moskovaan. Siirtosummaa ei koskaan julkistettu, mutta raporttien mukaan Vidićistä tuli siirron myötä Venäjän liigan kaikkien aikojen kallein puolustaja.


title: Nemanja Vidić

text: Vida ei kuitenkaan pelannut Moskovassa kuin reilun vuoden, ennen kuin Manchester United FC osti hänet tammikuun viidentenä päivänä vuonna 2006 reilulla seitsemällä miljoonalla punnalla. Vidićin siirrosta Unitediin huhuttiin jo vuonna 2003, mutta silloin mitään konkreettista ei kuitenkaan tapahtunut. Manchester Unitedin manageri Sir Alex Ferguson totesi siirron yhteydessä, että "hyvät puolustajat voittavat joukkueilleen pokaaleja, ja Vidić on hyvä puolustaja".


title: Nemanja Vidić

text: Vida teki debyyttinsä Unitedin paidassa 25. tammikuuta Blackburn Roversia vastaan, ja vakiinnutti sen jälkeen paikkansa avauskokoonpanossa Rio Ferdinandin vierellä. Ensimmäisen maalinsa hän teki seuraavana syksynä, kun toppari puski pallon Wigan Athleticin verkkoon lokakuun 14. päivänä. Sopeutuminen Englantiin ei ollut kuitenkaan serbialaiselle kovin helppoa: Venäjän liigan loppumisen jälkeen Vidić ei ollut harjoittelut yli kuukauteen ja ongelmia oli loukkaantumistenkin kanssa. Vidić olikin erittäin kiitollinen Fergusonin avusta United-uransa alkuaikoina. Ferguson puolestaan on kehunut Vidicin puolustustaitoja ja verrannut serbin pelityyliä Unitedin entiseen toppariin, Steve Bruceen. United-fanien keskuudessa serbi onkin noussut kulttiasemaan kovan ja rohkean pelityylinsä takia.


title: Nemanja Vidić

text: Vidić mursi solisluunsa maaliskuun viimeisenä päivänä vuonna 2007, mutta ehti vastoin ennustetta palata vielä kentälle ennen kauden loppua. United hävisi Mestarien liigan välierissä AC Milanille ja FA Cupin finaalissa Chelsealle, mutta liigamestaruus matkasi neljän vuoden tauon jälkeen Manchesteriin. Samalla toppari valittiin Valioliigan Vuoden Joukkueeseen seitsemän muun United-pelaajan tavoin. Vidić valittiin samana vuonna myös Serbian parhaaksi ulkomailla pelaavaksi pelaajaksi. Saman palkinnon toppari voitti myös vuonna 2005, silloin Moskovassa pelatessaan.


title: Nemanja Vidić

text: 8. marraskuuta 2007 Vidić teki Manchester Unitedin kanssa uuden jatkosopimuksen. Sopimuksen oli tarkoitus kestää kesään 2012 saakka. 2010 Manchester United ja Vidić solmivat kuitenkin uuden sopimuksen, joka piti serbialaisen joukkueessa vuoteen 2014 saakka. Sopimuksella katkaistiin huhut Vidićin mahdollisesta siirrosta espanjalaisjätti Real Madridiin.


title: Nemanja Vidić

text: 7. helmikuuta 2014 Vidić sanoi, että hän jättää Manchester Unitedin kauden 2013-2014 päätteeksi, kun hänen sopimuksensa päättyy. Vidić pelasi viimeisen pelinsä Manchesterissa 6. toukokuuta 2014 Hullia vastaan. Hän sai tuossa ottelussa yleisöltä kolme kertaa ns. "standing ovationit", eli taputukset seisaaltaan. Ensimmäiset ennen ottelua pelaajaesittelyssä, toiset hänen tullessaan kentälle Phil Jonesin tilalle ja kolmannet, kun hän koski ensimmäistä kertaa palloon.


title: Nemanja Vidić

text: Vidić siirtyi edellisen sopimuksen päätyttyä Serie A-joukkue Inter Milaniin. Tammikuussa 2016 sopimus Interin kanssa päättyi ja 11 päivää myöhemmin Vidić ilmoitti lopettavansa uransa.


title: Nemanja Vidić

text: Maajoukkueessa Vidić debytoi 12. lokakuuta vuonna 2002 Italiaa vastaan, ja on sen jälkeen edustanut maataan vajaat 30 kertaa. Vida oli yksi osa Serbia ja Montenegron maajoukkueen "Famous Four" -puolustuslinjaa, joka päästi vuoden 2006 MM-kisojen karsinnoissa ainoastaan yhden maalin 10 ottelussa. Itse kesän 2006 MM-kisoissa Vidić ei pelannut otteluakaan. Ensimmäisestä ottelusta toppari oli pelikiellon takia sivussa, ja 12. kesäkuuta hän loukkasi polvensa törmättyään harjoituksissa Mateja Kežmanin kanssa. Lokakuussa 2011 Vidić lopetti maajoukkueuransa


title: Mathias Lindström

text: Mathias Lindström (14. tammikuuta 1981 Houtskari) on entinen suomalainen jalkapalloilija.


title: Mathias Lindström

text: Lindström aloitti jalkapallon Vasa IFK:ssa 5-vuotiaana. Hänen ollessa 16-vuotias Pargas Idrottsföreningin päävalmentajana toiminut Stefan Strömborg näki tämän potentiaalisena pelaajana ja nosti Lindströmin Kolmosessa pelanneeseen joukkueeseensa. Keskikentällä pelannut Lindström teki sarjadebyyttinsä samalla kaudella ja nousi lopulta paraislaisten avauskokoonpanoon. Hän oli tärkeässä roolissa PIF:n paluussa Kakkoseen kaudella 1999, pelaten 18 ottelussa ja ollen maalinteossa neljästi. Lindström kutsuttiin myös samana vuonna alle 18-vuotiaiden maajoukkueeseen. Kakkosessa Lindströmin paikaksi vakiintui puolustuksen keskusta ja ensimmäisellä kaudellaan kolmanneksi korkeimmalla sarjatasolla hän esiintyi avauskokoonpanossa 19 kertaa.


title: Mathias Lindström

text: Vuonna 2001 Lindström siirtyi Veikkausliigassa pelanneen FC Inter Turun riveihin. Ensimmäisellä kaudellaan hänen asemansa vaihteli vielä avauskokoonpanon ja vaihtopelaajan välillä, mutta seuraavalla kaudella Lindström vakiinnutti paikkansa turkulaisten keskuspuolustuksessa. FC Interissä hän nousi myös alle 21-vuotiaiden maajoukkueeseen ja vakuuttavilla esityksillään Lindström palkittiin nuorten maajoukkueen parhaana pelaajana vuonna 2002. Talvella 2004 hän kävi englantilaisjoukkue Swindon Town FC:n testissä.


title: Mathias Lindström

text: Kaudeksi 2005 Lindström siirtyi AC Allianssiin. Loppukauden hän pelasi lainasopimuksella norjalaisessa Fredrikstad FK:ssa. Vuodeksi 2006 Lindström liittyi toisen Allianssi-pelaajan, Juska Savolaisen kanssa Tampere Unitediin. Heti ensimmäisenä kautenaan hän oli mukana voittamassa Suomen mestaruutta, loukkaantumisten tosin rajoittaen hänen sarjaesiintymisensä kolmeentoista otteluun. Palattuaan loukkaantumisesta Lindström pelasi myös kaksi ottelua lainalla FC Hämeenlinnassa. Kaudella 2007 Lindström ja TamU voittivat tuplamestaruuden toisellä perättäisellä Suomen mestaruudella sekä Suomen Cupin voitolla.


title: Mathias Lindström

text: Syyskuussa kesken kauden 2009 Lindström siirtyi Helsingin Jalkapalloklubiin. Hän pelasi kauden lopusta viidessä ottelussa, voittaen kolmannen mestaruutensa. Siirtonsa jälkeen hän oli yksi joukkueen tärkeimmistä pelaajista rauhallisuutensa ja varmuutensa ansiosta. Keväällä 2010 Lindström koki pahan loukkaantumisen, joka esti pelaamisen käytännössä koko kaudella. Hän ehti kuitenkin kuntoutua pelaamaan kauden viimeisiin otteluihin ja pääsi juhlistamaan seuran voittamaa mestaruutta. Syksyllä 2013 hänestä tuli eniten Veikkausliiga-mestaruuksia voittanut pelaaja seitsemällä mestaruudellaan.


title: Mathias Lindström

text: Pelaajauransa ohella Lindström on opiskellut kauppatieteiden kandidaatiksi Åbo Akademissa.


title: Legion (albumi)

text: Legion on yhdysvaltalaisen Deicide-yhtyeen toinen, vuonna 1992 julkaistu täyspitkä studioalbumi.


title: Kelloseppävertaus

text: Kelloseppävertaus tai analogia kellontekijästä tai vertaus kellontekijästä () on teleologinen argumentti, jolla pyritään todistamaan jumalan olemassaoloa. Argumentissa päätellään analogian kautta, että kun kello vaikuttaa suunnitellulta, sen takana on suunnittelija ja sama koskee kaikkia muitakin kelloa muistuttavia asioita.


title: Kelloseppävertaus

text: Varhaisin tunnettu kelloseppävertaus on Ciceron vertaus siitä, että koska vesikello ei ole voinut itsestään rakentua, on sen takana tekijä, ja koska maailma ja ihmiset eivät voi itsestään rakentua, on niidenkin takana tekijä.


title: Kelloseppävertaus

text: Argumenttia mekaanisempiin kelloihin ovat käyttäneet muun muassa René Descartes ja Robert Boyle apuvälineenään kaikkeuden rakenteen selittämistä ja jumalan suhdetta siihen. Myöhemmin analogia näytteli suurta roolia luonnollisessa teologiassa. Nykypäivänä sen johdannaisia käytetään "älykkään suunnittelun" piirissä todisteena siitä, että kaikkeus tai eliöt tai jokin osa siitä on vaatii älykkään tahon ohjelmointia tai suoraa vaikutusta tai epäsuoraa ohjaamista.


title: Kelloseppävertaus

text: Kuuluisimman kellontekijävertauksen teki teologi William Paley vuonna 1802. Paleyn argumentti joutui haastetuksi, kun Charles Darwin kehitti teorian luonnonvalinnasta, joka kykenee aikaansaamaan suunnitelluilta vaikuttavia kokonaisuuksia luonnonlakeja käyttäen.


title: Kelloseppävertaus

text: Kelloseppävertaus koki paluun, kun 1980-luvulla kreationistit keksivät käyttää sitä todisteluna sen puolesta, että evoluutio ei ole tiedettä. 1990-luvulla älykäs suunnittelu jatkoi kreationismin aloittamalla tiellä; älykkään suunnittelun kannattajat ovat omassa tiedestandardissaan esittäneet, että se suunnitelmallisuus, jota evoluutioteorian kannattajat väittävät näennäiseksi on aitoa suunnitelmallisuutta.


title: Kelloseppävertaus

text: Kelloseppäväitteessä asetetaan kellolle vertailukohteeksi jokin luonnollinen kohde. Väite esitetään seuraavassa muodossa:


title: Kelloseppävertaus

text: Tässä muodossa esitettynä kelloon vertaaminen ei toimi alkuehtona argumentille, se toimii pikemminkin retorisena keinona. Argumentti sanoo yksinkertaisesti, että jos sinusta tuntuu, että asia on jotenkin, on se juuri niin. Argumentit, jotka liittyvät voimakkaasti "tarkoituksenmukaisuuteen" ovat yleisiä biologisissa ilmiöissä. Tuntuu edelleen sopivalta sanoa, että "silmän tarkoitus" on aikaansaada näkökyky. Kelloseppäargumentti on kuitenkin pätevä ainoastaan, jos ihmisen intuitio on erehtymätön. Tukena intuition erehtymättömyydelle on tarjottu muun muassa Descartesin "veracitas dei" -periaatetta siitä, että intuitiomme ei petä, koska Jumala on totuudellinen ja tiedon lähde, joka ei halua valehdella meille ja joka kertoo totuuden henkisessä yhteydessä intuitiomme kautta.


title: Kelloseppävertaus

text:
Myös muun muassa Alan Turingin kehittämä Turingin testi nojaa ajatukseen siitä, että jos ihminen ei erota kohdetta älykkäästä, on se älykäs. Tässä suhteissa muun muassa evoluutioalgoritmit, jotka tuottavat "tarkoituksenmukaisia ja toimivia ratkaisuja" ovat älykkäitä. "Suunnittelun" takana on siis äly, jonka määritelmä on hieman eroava siitä miten se arkielämässä koetaan. Tämä näkemys ei tämän poikkeavan määrittelynsä vuoksi ole ristiriidassa edes David Humen näkemyksen kanssa, koska Hume esitti, että "suunnitellunkaltaisuus" on vain harha, mielen oikku, määrittelemällä "suunnitellun" ja "älyn" eri tavalla.
Suurimmassa osassa kelloseppäargumenteissa tekijä joka merkitsee "suunnittelijaa" on jätetty nimeämättömäksi. Jossain määritelmissä se on "järjestys" tai jotkin sen synonyymit, kuten "toimiva kompleksisuus" tai "informaatio". Muissa tapauksissa "se vain on selvästi älykkään luojan aikaansaannos".
Joskus kelloseppävertausta esitetään kehitetymmän analogian kautta muodossa:


title: Kelloseppävertaus

text: Tämä argumentin ongelmana on testaamattomissa oleva analogia. Toisaalta tiedämme myös että ihminen on kekseliäisyydestään huolimatta saanut paljon ideoita luonnossa olevista ilmiöistä. Tällöin yhteisiä piirteitä luonnollisten kohteiden ja suunniteltujen kappaleiden kanssa löytyy väistämättä – olipa luonnollisen kohteen syntytapa sitten mikä tahansa. Emme pysty erottamaan näemmekö analogiassamme suunnitelmallisuutta luonnossa vai luonnollisuutta suunnitellussa. Kumpikin lopputulos vaatii piilotetun oletuksen joko siitä että kyseessä on joko "suunnitelmallisuus luonnossa" tai "luonnollisuus suunnitellussa", jolloin kyseessä on kehäpäättely, jolloin argumentti itsessään on epäpätevä.


title: Kelloseppävertaus

text: Argumentit jotka käyttävät kompleksisuutta tai sen muita vastaavia muotoja ovat muotoilleet kelloseppävertausta eteenpäin:


title: Kelloseppävertaus

text: Ilmiö X:n (DNA, aurinkokunta, galaksi, maailmankaikkeus...) täytyy olla syntynyt joko:


title: Kelloseppävertaus

text:
Kellon tapauksessa tiedämme että luonnolliset tapahtumasarjat eivät voi tuottaa sitä, sen täytyy siis olla suunniteltu. Vastaavasti jonkun toisen ilmiön Y kompleksisuus tarkoittaa että senkin takana on suunnittelija. Tämä argumentin muoto on yksinkertainen karsiva päättely. Kolme vaihtoehtoa on tarjottu ja kun kaksi otetaan pois, jää jäljelle yksi. Tässä tapauksessa jäljelle jäävä vaihtoehto on "älykäs taho".
Tämän argumentin heikkous on siinä, että jos on olemassa luonnollinen tapahtumasarja joka aikaansaa ilmiön Y, ei se ole suunniteltu. Emme kuitenkaan tiedä kaikkia luonnonlakeja. On aina mahdollista että on olemassa luonnonlaki joka saa ilmiön aikaan. Kello on perustellusti suunnittelun tulos, koska olemme havainneet ihmisten aikaansaavan kelloja. Jos vain hyväksyisimme että ilmiön Y takana on "äly" jota ei voida havaita ja jonka toimintamekanismi ylittää ymmärryksemme, estyisi tieteen kehitys. Tieteen tehtävänä on myös löytää luonnon ennästään tuntemattomia lainalaisuuksia. Argumentti on Aukkojen jumala -argumentti niin kauan, kunnes keksitään keino jolla voidaan erottaa asia jota mikään luonnonlaki ei voi mitenkään tuottaa.


title: Kelloseppävertaus

text: William Dembski on esittänyt kirjassaan "The Design Revolution" uuden laajennuksen kelloseppävertaukseen yhdistämällä kellojen kompleksisuuden uniformitarianismin tapaan tehdä yleistyksiä siten, että jos ainoat tavat joilla olemme havainneet jonkin piirteen syntyneen on jokin ja muita syntytapoja ei ole havaittu, pidetään tätä tiedettyä tapahtumasarjaa kenties vääränä mutta perusteltuna ja muita kenties mahdollisina, mutta ei perusteltuina.


title: Kelloseppävertaus

text:
Tässä muodossaan kelloseppävertaus on loogisessa muodossaan
Tieteessä vastaavia analogioita kuitenkin pidetään teorioina, jotka tulisi voida falsifioida jollain tavalla. Älykkään suunnittelijan tapauksessa tämä voisi kuitenkin tapahtua vain "uuden luonnollisen prosessin keksimisen" eli "tietämättömyyden poistamisen" kautta. Tämäkin "analogia -argumentti" on siis ainoastaan kätkettyä tietämättömyyteen vetoamista. Mutta jos unohdamme tämän ja pidämme tätä analogiapäätelmää pätevänä, ei meidän enää tarvitsisi tutkia mitään, koska voisimme varmistua asiasta vain sen pohjalta mitä jo tiedämme.


title: Liike

text: Liike voi tarkoittaa seuraavia:


title: Viron paperiteollisuus

text: Viron paperiteollisuus muodostuu Kehrassa olevasta intilais-singaporelaisen Tolaram Groupin omistamasta säkkipaperitehtaasta (Horizon Pulp and Paper Ltd), Räpinan keräyspaperia jalostavasta tehtaasta (AS Räpina Paberivabrik) ja Kundassa sijaitsevasta itävaltalaisen Heinzel Holding GmbH:n omistamasta selluloosatehtaasta (AS Estonian Cell).


title: Viron paperiteollisuus

text: Puuraaka-aineesta huolimatta Viroon ei rakennettu Neuvostoliiton aikana paperiteollisuutta, sillä Baltian talousalueelle osoitettiin valtion tuotantosuunnitelmissa lähinnä kevyen teollisuuden ja elintarviketeollisuuden tuotantovelvoitteita. Baltian katsottiin muodostavan perinteiseen tapaan alueen, joka voi tuottaa Leningradin tarvitsemia elintarvikkeita merkittävässä määrin.


title: Viron paperiteollisuus

text: Viron ensimmäinen maininta paperitehtaasta on vuodelta 1644.


title: Viron paperiteollisuus

text: Virossa ei ole sanomalehti- tai hienopaperitehtaita. Viron paperinjalostus perustuukin siihen, että ulkomailta tuotua paperia ostetaan tukkuerinä ja jalostetaan ne paikallisesti paperituotteiksi, kuten pienempikokoisiksi papereiksi ja kartonkipakkauksiksi, tai raaka-aineena käytetään keräyspaperia, jota jalostetaan lähinnä pakkausmateriaaleiksi. Paperituotteita myös viedään.


title: Viron paperiteollisuus

text: Kehran säkkipaperitehdas vie tuotannostaan 99 % ulkomaille.


title: LOVEppears

text: LOVEppears on japanilaisen Ayumi Hamasakin toinen studioalbumi, joka julkaistiin 10. marraskuuta 1999. Albumi nousi Oricon-albumilistan kärkeen ja pysyi listalla kaikkiaan 62 viikkoa.


title: LOVEppears

text:
Albumilta on julkaistu kahdeksan singleä: "WHATEVER", "LOVE ~Destiny~", "TO BE", "Boys & Girls", "A", "appears", "kanariya" ja "Fly high". Kolme ensimmäistä singleä on myös julkaistu uudelleen uusilla remix-kappaleilla täydennettynä 28. helmikuuta 2001.
Kappaleen 1 on säveltänyt HΛL. Kappaleet 2, 3, 6, 7, 8, 11 ja 13 on säveltänyt D・A・I. Kappaleen 4 on säveltänyt Yasuhiko Hoshino (). Kappaleet 5, 10, 12 ja 16 on säveltänyt Kazuhito Kikuchi (). Kappaleen 9 on säveltänyt Hideaki Kuwabara (). Kappaleen 14 on säveltänyt Naoto Suzuki () ja kappaleen 15 TSUNKU.


title: LOVEppears

text: Kappaleet 1, 2, 5, 9 ja 12 on sovittanut HΛL. Kappaleet 3, 6, 7, 8, 11 ja 13 ovat säveltäneet Naoto Suzuki ja D・A・I. Kappaleen 4 on säveltänyt 菊池圭介. Kappaleen 10 on säveltänyt Izumi "D・M・X" Miyazaki (). Kappaleet 14, 15 ja 16 on sovittanut Naoto Suzuki.


title: LOVEppears

text: Kaikki kappaleet on sanoittanut Ayumi Hamasaki.


title: LOVEppears

text: Levyn on tuottanut Max Matsuura.


title: Viides vuosituhat eaa.

text: 4000-vuosituhannella eaa. maanviljely levisi Lähi-idästä läpi Etelä- ja Keski-Euroopan. Mesopotamian ja Anatolian kaupunkikulttuurit kukoistivat. Karjankasvatus levisi läpi Euraasian aina Kiinaan asti.


title: Viides vuosituhat eaa.

text: Irlantilaisen piispan James Usherin Raamattuun perustuvien laskelmien mukaan maailmankaikkeus luotiin sunnuntaina 23. lokakuuta vuonna 4004 eaa. tai ehkä sittenkin edellisenä iltana.


title: Brittiläinen (kissa)

text: Brittiläinen lyhytkarva on kissarotu. Rodusta käytetään usein myös nimitystä "brittiläinen" tai pelkästään "britti". Ne ovat jämerärakenteisia, säyseitä ja luonteeltaan vaatimattomia. Paksu turkki ja tuuhea aluskarva on myös ominaista briteille.Tyypilliset brittiläiset ovat rauhallisia ja hiljaisia, mutta kuitenkin määrätietoisia metsästäjiä. Brittiläinen nauttii saadessaan ulkoilla, mutta sopeutuvaisena kissana se tyytyy myös sisäkissan elämään, kunhan sille tarjotaan sopivasti virikkeitä. Britit ovat maltillisia, itsevarmoja, vaatimattomia ja ystävällisiä.


title: Brittiläinen (kissa)

text: Brittiläinen lyhytkarva kehitettiin 1880-luvulla englantilaisista koti- ja maatiaiskissoista. 1950-luvulla rotu melkein katosi, mutta elpyi pian, sillä sitten jalostamiseen käytettiin persialaisia. 1970-luvulla brittiläisiä vietiin Yhdysvaltoihin, jossa rodusta tuli nopeasti suosittu. Brittikissa on nykyisin Britannian rekisteröidyistä rotukissoista kolmanneksi yleisin.


title: Brittiläinen (kissa)

text: Noin 40 prosenttia brittiläisistä kuuluu veriryhmään B, joka on lyhytkarvaisilla kissoilla harvinainen.


title: Brittiläinen (kissa)

text: Sininen on brittikissojen suosituin väri. Hyväksyttyjä värejä on toistasataa, mm. valkoinen, musta, suklaa, lila, creme, kilpikonna, punainen, shaded silver ja golden sekä naamiovärit (colourpoint). Brittiläisiä on myös tabby-, täplikäs- ja tiikerikuvioisia.


title: Kuudes vuosituhat eaa.

text: 5000-vuosituhannella eaa. maanviljely levisi Balkanilta Italiaan ja Itäiseen Eurooppaan sekä Mesopotamiasta Egyptiin. Ihmispopulaatio pysyi noin 5 miljoonassa.


title: Feleti Sevele

text: Frederick Vaka'uta (Feleti) Sevele (s. 7. heinäkuuta 1944) on tongalainen poliitikko, joka toimi maansa pääministerinä vuosina 2006–2010.


title: Feleti Sevele

text: Feleti Sevele opiskeli Apifo'ou Collegessa Tongalla ja myöhemmin Fidžillä. Hän opiskeli myös Uudessa-Seelannissa ja valmistui Canterburyn yliopistosta. Hänet valittiin lakiasäätävään neuvostoon Fale Aleaan vuonna 1999 ja uudelleen 2002 ja 2005. Hänet nimitettiin Tongan pääministeriksi prinssi Lavaka Ata 'Ulukalalan erottua 11. helmikuuta 2006.


title: Feleti Sevele

text: Sevele oli Tongan ensimmäinen ei-kuninkaallinen pääministeri.


title: Seitsemäs vuosituhat eaa.

text: 6000-vuosituhannella eaa. maanviljely levisi Anatoliasta Balkanille. Ihmispopulaatio pysytteli noin 5 miljoonassa.


title: Seitsemäs vuosituhat eaa.

text: Itämerellä alkoi Litorinameri-vaihe.


title: Rihtniemi

text: Rihtniemi "(ruots. Werknäs)" on varsinaissuomalaisessa Pyhärannan kunnassa sijaitseva kylä.


title: Rihtniemi

text: Rihtniemi-nimen alkuperästä ei ole tarkkaa tietoa. Vanhimmat nimitykset niemelle ovat peräisin vuodelta 1650 olevasta kirjoituksesta, jossa sitä kutsutaan nimillä "Rictaniemi" ja "Wärknäsudd". Tohtori Arvo Loppmeren mukaan niemi olisi ollut alun perin nimeltään "Rihtimäki".


title: Rihtniemi

text: Kylä sijaitsee nimestäänkin päätellen niemen päällä. Rihtniemen editse on vuosisatojen ajan kulkenut Raumalle kulkeva laivaliikenne. Niemen karikkoisuuden vuoksi alueella on sattunut useita merionnettomuuksia.


title: Rihtniemi

text: Rihtniemellä sijaitsee muun muassa Pyhärannan seurakunnan, Pyhärannan kotiseutuyhdistyksen ja Marttojen omistuksessa oleva leirikeskus sekä hyvällä paikalla sijaitseva lintutorni. Niemen keskiosassa on noin 4,5 hehtaarin kokoinen, Lounais-Suomen ympäristökeskuksen rauhoittama luonnonsuojelualue.


title: Rihtniemi

text: Rihtniemen kylä sijaitsee noin 10 kilometrin päässä Rauman kaupungista, ja Ruotsin rannikolle on niemeltä vain noin 200 kilometrin matka. Rihtniemi on myös Varsinais-Suomen maakunnan pohjoisin ja Etelä-Suomen mantereen läntisin kohta.


title: Rihtniemi

text: Museovirasto on vuonna 2009 määritellyt Rihtniemen kylän yhdeksi Suomen valtakunnallisesti merkittävistä rakennetuista kulttuuriympäristöistä.


title: Pentakloorietaani

text:
Pentakloorietaani (CHCl), josta käytetään myös nimiä etaanipentakloridi ja pentaliini, joka normaaliolosuhteissa on olomuodoltaan väritön neste, jolla tunnusomainen haju. Pentakloorietaanin rakennekaava on CHClCCl, moolimassa 202,3 g/mol, sulamispiste −29 °C, kiehumispiste 162 °C, suhteellinen tiheys 1,68 g/cm (vesi = 1,0 g/cm) ja CAS-numero 76-01-7.
Pentakloorietaani liukenee huonosti veteen.


title: Pentakloorietaani

text: Ensimmäisen kerran pentakloorietaania valmisti vuonna 1840 Henri Victor Regnault kloorimetaanin klorinolyysillä. Sitä voidaan valmistaa klooraamalla trikloorieteeniä käyttäen katalyyttinä rauta(III)kloridia tai UV-säteilytystä. Sitä muodostuu myös epätoivottuna sivutuotteena valmistettaessa muita kloorattuja etaanijohdannaisia. Pentakloorietaania voidaan käyttää liuottimena, mutta sen myrkyllisyyden vuoksi tämä käyttö on vähentymässä. Nykyään suurin osa tuotetusta tai sivutuotteena muodostuneesta pentakloorietaanista käytetään tetrakloorieteenin tai klorinolyysillä saatavan tetrakloorimetaanin valmistamiseen.


title: Sojuz TM-14

text: Sojuz TM-14 oli 14. avaruuslento Mir-avaruusasemalle. Se oli ensimmäinen Venäjän avaruusjärjestön Sojuz-lento. Laukaisu tapahtui Baikonurista 17. maaliskuuta 1992 kello 10:54:30 UTC. Lento kesti 145 päivää. Sen radiokutsu oli Vitjaz (Витязь) eli Ritari.


title: Sojuz TM-14

text: Saksan liittotasavallasta kotoisin olevasta Klaus-Dietrich Fladesta tuli toinen saksalainen, joka vieraili Mir-asemalla. Flade suoritti 14 koetta avaruusasemalla valmistellen Saksan osallistumista ISS-avaruusasemaan, joka kulki silloin nimellä Avaruusasema Freedom.


title: Sojuz TM-14

text: Lasku oli ikävä, koska Sojuz-alus jäi ylösalaisin.


title: Sojuz TM-14

text: Avaruuteen laukaistut


title: Sojuz TM-14

text: Maahan palanneet


title: Maali (urheiluväline)

text: Maali on urheilukentällä esine, johon lajin peliväline yritetään siirtää sääntöjen mukaisesti eli tehdä maali. Maali koostuu usein rautakehikosta ja verkosta, mutta esimerkiksi amerikkalaisessa jalkapallossa maalina toimii eräänlainen maalihaarukka, jonka läpi soikea pallo yritetään potkaista. Useissa joukkuepeleissä vastustajana olevan joukkueen maalintekoa pyrkii estämään maalivahti.


title: Maali (urheiluväline)

text:
Amerikkalaisen jalkapallon maali on Y-kirjainta muistuttava maalihaarukka, jonka poikkipuu on 3,05 metrin korkeudella ja pystypuiden väli 5,6 metriä.
Jalkapallomaali on 7,32 metriä leveä ja 2,44 metriä korkea.


title: Maali (urheiluväline)

text: Jääkiekossa maali on 1,22 metriä korkea, 1,83 metriä leveä ja pituus maaliviivan etureunasta verkon takareunaan 1,12 metriä. Tuon pituuden on kuitenkin oltava vähintään 60 senttimetriä (Suomen jääkiekkoliiton virallinen sääntökirja). Maalin sisäpuoliset tukirakenteet maalipylväitä lukuun ottamatta päällystetään valkoisella pehmusteella. Pohjakehikon sisäpinnan osalta pehmustuksen päät eivät saa ulottua 10 senttimetriä lähemmäksi tolppia ja pehmusteet täytyy kiinnittää siten, etteivät ne estä kiekon menemistä kokonaan maaliviivan ylitse.


title: Maali (urheiluväline)

text: Salibandymaalin koko on 160 × 115 ja syvyys 65 senttimetriä ja sen täytyy turvallisuussyistä olla irtonainen.


title: Maali (täsmennyssivu)

text: Maali voi viitata seuraaviin:


title: Alcazar (yhtye)

text: Alcazar on vuonna 1998 perustettu ruotsalainen pop-/dance-yhtye. Yhtye saavutti useita klubi-, radio- ja listahittejä 2000-luvun alussa. Kulta-aikanaan 2001–2004 Alcazar myi levyjä yli 12 miljoonaa kappaletta maailmanlaajuisesti. Yhtyeen suurimpana hittinä voidaan pitää kappaletta "Crying At The discoteque", joka oli vuonna 2001 maailman kahdeksanneksi myydyin single yli 2,5 miljoonan kappaleen myynnillään. Yhtye ei ollut toiminnassa vuosina 2005–2007.


title: Alcazar (yhtye)

text: Andreas Lundstedt, Tess Merkel ja Annikafiore Kjaergaard perustivat Alcazarin Ruotsissa vuonna 1998. He esiintyivät ensin ainoastaan pienillä ruotsalaisilla klubeilla esittäen vanhoja diskoklassikkoja. Andreaksen debyyttialbumin tuottaja Alexander Bard (mm. Army of Lovers / Bodies Without Organs) kiinnostui triosta nähtyään heidän show’nsa ja kiinnitti heidät Bullgod entertainment -levymerkilleen. Pian yhtye julkaisi ensimmäisen singlensä "Shine on", joka ei saavuttanut kotimaassaan menestystä, mutta nousi hitiksi Venäjällä.


title: Alcazar (yhtye)

text: Keväällä 2000 Alcazar julkaisi koko Skandinaviassa singlen "Crying at the discoteque", mutta ainoa maa, jossa se saavutti suurta menestystä oli Suomi. Debyyttialbumi Casino julkaistiin toukokuussa ensin Suomessa ja se myi hyvin kesän 2000 aikana. Alcazar myös esiintyi Suomessa monta kertaa mm. Puhdas elämä lapselle -konsertissa, jossa yhtye sai loistavan vastaanoton. Marraskuussa 2000 Casino julkaistiin myös Ruotsissa ja Venäjällä, vaikka kolmas single "Ritmo Del Amor" ei enää menestynyt.